title: Bo Xilai

text: Politbyroon pysyvän komitean jäsenyyden sijaan Xilaista tuli kommunistisen puolueen johtaja Chongqingissa. Chongqingissa hän aloitti kaksi tunnetuksi tullutta hanketta. Ensimmäinen niistä oli rikollisuuden vastainen kampanja, johon suhtauduttiin tervetulleena, mutta joka herätti myös syytöksiä väärinkäytöksistä. Toinen hanke liittyi kommunistisen Maon aikaisen ideologian levittämiseen, johon liittyi esimerkiksi poliittisten laulujen esitykset. Termi Chongqingin malli liittyi Xilain tapaan käyttää valtion varoja kulutuksen lisäämiseen ja sijoituksiin julkisiin asuntoihin ja liikenneverkkoon. Xilailla oli kannatusta Chongqingin köyhien ja työläisten keskuudessa, mutta hänen toimintansa herätti närää Pekingin puoluejohtajien parissa.


title: Bo Xilai

text: Helmikuussa 2012 entinen Chongqingin poliisijohtaja Wang Lijun vietti päivän Yhdysvaltojen konsulaatissa. Wang vangittiin ja tuomittiin sittemmin 15 vuoden vankeusrangaistukseen. 14. maaliskuuta samana vuonna silloinen Kiinan pääministeri Wen Jiabao kritisoi Xilain tapaa hoitaa Wangin synnyttämää tapausta ja seuraavana päivänä ilmoitettiin, että Xilai oli erotettu asemastaan Chonggqingissa. Huhtikuussa ilmoitettiin, että Xilai oli erotettu kaikista puolueen viroistaan ja että tämän vaimo Gu Kailaita epäiltiin brittiläisen liikemies Neil Heywoodin murhasta. Kailaita vastaan nostettiin syyte heinäkuussa ja hänet tuomittiin lievennettyyn kuolemantuomioon elokuussa. Syyskuussa Xilai erotettiin kommunistisesta puolueesta ja lokakuussa maan parlamentista Xilain menettäessä näin syytesuojansa. Heinäkuussa 2013 Xilaita vastaan nostettiin syyte korruptiosta, lahjuksista ja vallan väärinkäytöstä. Syyskuussa Xilai tuomittiin elinikäiseen vankeustuomioon. Xilain kanssa läheisissä väleissä ollut Kiinan turvallisuusjohtaja Zhou Yongkang pidätettiin ja erotettiin puolueesta joulukuussa 2014 samoin syytöksin Xilain kanssa.


title: Wee Tam and the Big Huge

text: Wee Tam and the Big Huge on The Incredible String Bandin tupla-albumi, joka julkaistiin vuonna 1968 levymerkillä Elektra Records.


title: Liu Limin

text: Liu Limin (, s. 27. maaliskuuta 1976) on kiinalainen uinnin maailmanmestari ja olympiamitalisti.


title: Liu Limin

text: Liu voitti Rooman MM-kilpailuissa 1994 kultaa 100 metrin perhosuinnissa ajalla 58,98, 200 metrin perhosuinnissa ajalla 2.07,25 ja 4 × 100 metrin sekauintiviestissä. Atlantan olympialaisissa 1996 hän saavutti 100 metrin perhosuinnissa hopeaa ajalla 59,14 häviten kultaa voittaneelle Amy Van Dykenille vain sadasosasekunnilla. 200 metrin perhosuinnissa hän oli samoissa kilpailuissa viides.


title: Liu Limin

text: Liu saavutti lyhyen radan MM-kilpailuissa Palmassa 1993 kultaa 200 metrin perhosuinnissa ja 4 × 100 metrin sekauintiviestissä sekä hopeaa 100 metrin perhosuinnissa. Rio de Janeirossa 1995 hän voitti 100 metrin perhosuinnin ja oli toinen 200 metrin perhosuinnissa. Göteborgissa 1997 hän voitti lyhyen radan maailmanmestaruuden 200 metrin perhosuinnissa.


title: Wang Lijun

text: Wang Lijun on kiinalainen entinen Chongqingin poliisipäällikkö. Hänen lyhyt pakonsa Yhdysvaltojen konsulaattiin helmikuussa 2012 aloitti poliittisen skandaalin, jonka myötä useita poliittisia vaikuttajia on erotettu ja vangittu. Lijun itse kärsii parhaillaan 15 vuoden vankeustuomiota loikkaamisesta, lahjuksista ja vallan väärinkäytöstä.


title: Wang Lijun

text: Wang syntyi joulukuussa 1959. Hänen isänsä oli etniseltä taustaltaan mongoli ja hänen äitinsä han-kiinalainen. Wang tunnetaan myös mongolinkielisellä nimellä Unen Baatar. Vuonna 1984 hänestä tuli poliisikonstaapeli Liaoningissa ja hän nousi urallaan paikalliseksi poliisipäälliköksi saaden myös kaksi maisterintutkintoa taloushallinnon alalla etäopiskelujen kautta. Vuonna 2008 Wangista tuli Chongqingin varapoliisipäällikkö. Asemassaan hän oli mukana Chongqingin puoluejohtaja Bo Xilain käynnistämässä kampanjassa rikollisuutta vastaan. Tietojen mukaan Wang johti myös edeltäjänsä Wen Qiangin pidätystä. Qiang teloitettiin kesäkuussa 2010. Toiminta rikollisuutta vastaan teki Wangista tunnetun ja suositun hahmon Chongqingissa. Vuonna 2009 hänestä tuli kaupungin poliisipäällikkö ja sen varapormestari vuonna 2011.


title: Wang Lijun

text: 2. helmikuuta 2012 Chongqingin aluehallinto ilmoitti, että Wang ei enää ollut kaupungin poliisipäällikkö. Hänet siirrettiin muihin tehtäviin eli käytännössä alennettiin. Julkisuudessa tätä pidettiin merkkinä hänen ja Bo Xilain välirikosta. Julkisuuteen myöhemmin vuotaneella äänitteellä Wang kertoo Bolle tämän perheeseen liittyvästä rikostutkinnasta. Neljää päivää myöhemmin hän pakeni Yhdysvaltojen konsulaattiin tullen kuitenkin ulos seuraavana päivänä puhuttuaan Chongqingin pormestarin kanssa. Sittemmin hän katosi joksikin aikaa julkisuudesta virallisten tietojen mukaan lomaillessaan parantaakseen työperäisen stressinsä. 5. syyskuuta häntä vastaan nostettiin kuitenkin syytteet loikkaamisesta, lahjuksista ja vallan väärinkäytöstä. 24. syyskuuta hänet tuomittiin 15 vuoden vankeusrangaistukseen, jonka pituuden lyhyyteen vaikutti hänen yhteistyönsä tutkinnan kanssa. Oikeuden päätöksen mukaan hän tiesi Bon vaimon Gu Kailain olleen murhaepäilty, mutta käytti väärin asemaansa henkilökohtaisen hyödyn saamiseksi. Bo Xilai erotettiin sittemmin puolueesta ja hänet tuomittiin elinikäiseen vankeuteen. Hänen vaimonsa sai lievennetyn kuolemantuomion murhasta.


Steve Reich: Different Trains/Electric Counterpoint on yhdysvaltalaisen jousikvartetti Kronos Quartetin ja kitaristi Pat Methenyn albumi, joka julkaistiin vuonna 1989 levymerkillä Nonesuch. Levy sisältää Steve Reichin sävellyksiä.


title: Steve Reich: Different Trains/Electric Counterpoint

text: Kaikki kappaleet säveltänyt Steve Reich.


title: Rajalammi (Tammelan Porras)

text: Rajalammi on Kanta-Hämeessä Tammelassa oleva lampi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Rajalammi (Tammelan Porras)

text: Tammelassa on toinenkin Rajalammi.


title: Rajalammi (Tammelan Porras)

text: Lammen pituus on 120 metriä ja leveys 70 metriä. Se sijaitsee harjun vieressä olevassa painaumassa, joka on rinteille saakka soistunut. Lammella ei ole luontaisia laskuojia, mutta viereinen Vehkalammi ja vieressä oleva pikkulampi on yhdistetty Rajalammiin ojilla. Lammet saavat vetensä sekä sadantana että pohjavetenä. Pohjaveden lähteenä toimii Karjuharju, jonka ydin on soraa. Lammen sannat ovat soistunutta metsämaata, jonka hiekkaisilla rinteillä sijaitsee kolme loma-asuntoa. Niille johtaa tiet yhdystieltä 2824.


title: Rajalammi (Tammelan Porras)

text: Lampi sijaitsee Karjuharjun eteläpuolella. Harju on osa Kolmatta Salpausselkään kuuluvaa harjujaksoa ja hiekka-aluetta. Alue kuuluu niin sanottuun Perunnummen hiekkamassiiviin, joka on hyvää pohjavesialuetta. Tämä heijastuu järviin ja lampiin, jotka ovat usein kirkasvetisiä. Rajalammi on todennäköisesti suppa, vaikka asiaa ei ole todistettu tutkimuksin.


title: Vehkalammi (Tammela)

text: Vehkalammi on Kanta-Hämeessä Tammelassa oleva lampi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Vehkalammi (Tammela)

text: Lammen pituus on 100 metriä ja leveys 50 metriä. Se sijaitsee Karhuharjun eteläpuolella Rajalammin ja Mustikkalammin takana hiekkaisten mäkien välissä eräänlaisessa painanteessa. Alue on soistunut ja Vehkalammi sijaitsee suon keskellä. Suo-ojat kiertävät lampea ja vaikka yksi oja ulottuu lampeen asti, ei sillä ole lakuojaa. Lampi saa vetensä sadnnasta ja pohjavedestä, jota alueella riittää paljon. Samalla suolla sijaitsee toinenkin lampi. Suo päättyy hiekkaisten mäkien rinteeseen, jossa sijaitsee viisi loma-asuntoa, joille pääsee yhdystieltä 2824.


title: Vehkalammi (Tammela)

text: Lampi sijaitsee Karjuharjun eteläpuolella. Harju on osa Kolmatta Salpausselkään kuuluvaa harjujaksoa ja hiekka-aluetta. Alue kuuluu niin sanottuun Perunnummen hiekkamassiiviin, joka on hyvää pohjavesialuetta. Tämä heijastuu järviin ja lampiin, jotka ovat usein kirkasvetisiä.


title: Vehkalammi (Tammela)

text: Vuoden 1884 Senaatin kartastossa lampi on nimeltään "Wehka lampi".


title: Lu Bin

text: Lu Bin (, s. 7. tammikuuta 1977) on kiinalainen uinnin maailmanmestari ja olympiamitalisti.


title: Lu Bin

text: Lu saavutti Barcelonan olympialaisissa 1992 hopeaa 4 × 100 metrin vapaauintiviestissä ja sijoittui kahdeksanneksi 200 metrin vapaauinnissa. Palman lyhyen radan MM-kilpailuissa 1993 hän sai kultaa 4 × 100 ja 4 × 200 metrin vapaauintiviesteissä sekä pronssia 200 metrin vapaauinnissa.


title: Lu Bin

text: Lu voitti Rooman MM-kilpailuissa 1994 kultaa 200 metrin sekauinnissa ajalla 2.12,34 sekä 4 × 100 ja 4 × 200 metrin vapaauintiviesteissä. Lisäksi hän sai hopeaa 100 ja 200 metrin vapaauinneissa sekä sijoittui kuudenneksi 50 metrin vapaauinnissa.


title: Lu Bin

text: Lu jäi syksyllä 1994 kiinni dopingin käytöstä ja sai kahden vuoden kilpailukiellon.


title: Heinälammi (Tammela)

text: Heinälammi on Kanta-Hämeessä Tammelassa oleva lampi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Heinälammi (Tammela)

text: Lampi on 90 metriä pitkä ja 40 metriä leveä. Se sijaitsee syvässä painaumassa Karjuharjun rinteen alla. Maa lammen ympäriltä on soistunut eikä siihen liity ojia. Se saakin vetensä sadnannasta ja harjun pohjavedestä. Heinälammi kuuluu samaan painanteeseen Mustikkalammin kanssa. Lammen suorannat päättyvät harjun rinteeseen, jonne on rakennettu kaksi loma-asuntoa. Niille johtaa tiet yhdystieltä 2824.


title: Heinälammi (Tammela)


Kronos Quartet Plays Terry Riley: Salome Dances for Peace on yhdysvaltalaisen jousikvartetti Kronos Quartetin tupla-albumi, joka julkaistiin vuonna 1989 levymerkillä Nonesuch. Levy sisältää Terry Rileyn sävellyksiä. Levy oli ehdolla Grammy Award for Best Classical Contemporary Composition.


title: Kronos Quartet Plays Terry Riley: Salome Dances for Peace

text: Kaikki kappaleet säveltänyt Terry Riley.


title: Yang Aihua

text: Yang Aihua (s. 1977) on kiinalainen uinnin maailmanmestari.


title: Yang Aihua

text: Yang voitti Rooman MM-kilpailuissa 1994 kultaa 400 metrin vapaauinnissa ajalla 4.09,64 sekä ui toisen osuuden kultaa voittaneessa Kiinan 4 × 200 metrin vapaauintiviestijoukkueessa.


title: Yang Aihua

text: Yang jäi dopingtestissä kiinni testosteronin käytöstä syksyllä 1994 ja sai kahden vuoden kilpailukiellon.


title: Lehmälammi (Tammela)

text: Lehmälammi eli Lintumaanjärvi on Kanta-Hämeessä Tammelassa oleva lampi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Lehmälammi (Tammela)

text: Lampi sijaitsee Pesämäen hiekkamaastossa olevassa painanteessa. Lammen halkaisija on 70 metriä ja se on suon ympäröimä. Lamppeen ei johda ojia eikä sillä ole laskuojaa. Se saa vetensä pääasiassa pohjavedestä, jota on seudulla runsaasti. Lammen rannalla on loma-asunto, jonne johtaa tie yhdystieltä 2824.


title: Lehmälammi (Tammela)

text: Lampi sijaitsee Karjuharjun eteläpuolella ja on sen kaakkoon ulottuvalla jatkeella. Harju on osa Kolmatta Salpausselkään kuuluvaa harjujaksoa ja hiekka-aluetta. Alue kuuluu niin sanottuun Perunnummen hiekkamassiiviin, joka on hyvää pohjavesialuetta. Tämä heijastuu järviin ja lampiin, jotka ovat usein kirkasvetisiä.


title: Pesälammi

text: Pesälammi on Kanta-Hämeessä Tammelassa oleva lampi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Pesälammi

text: Lampi sijaitsee Pesämäen hiekkaisella metsäalueella olevassa painanteessa. Sen halkaisija on 100 metriä ja siitä lähtevä oja palaa takaisin lampeen. Se saa vetensä maaston pohjavedestä. Rannat päättyvät hiekkamuodostuman rinteisiin, joihin on rakennettu kolme loma-asuntoa. Niille johtaa tiet yhdystieltä 2824.


title: Pesälammi

text: Lampi sijaitsee Karjuharjun eteläpuolella sen kaakkoon ulottuvalla jatkeella. Harju on osa Kolmatta Salpausselkään kuuluvaa harjujaksoa ja hiekka-aluetta. Alue kuuluu niin sanottuun Perunnummen hiekkamassiiviin, joka on hyvää pohjavesialuetta. Tämä heijastuu järviin ja lampiin, jotka ovat usein kirkasvetisiä.


title: Iililammi (Tammela)

text: Iililammi on Kanta-Hämeessä Tammelassa oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Iililammi (Tammela)

text: Järven pinta-ala on 0,87 hehtaaria ja sen halkaisija on 120 metriä. Ympäröivä suo on ojietettu, mutta lampeen ei laske ojia. Järven rantaviiva on 350 metriä pitkä ja sen ranta on pääosin soistunutta metsää, jonka ympärillä hiekka- tai moreenipohjaista metsämaastoa. Järvi sijaitsee laajan Harkansuon reunalla Ililamminnummen alla. Suon reunan tuntumaan on rakennettu loma-asuntoja, joille johtaa tiet yhdystieltä 2824.


title: Iililammi (Tammela)

text: Alue kuuluu niin sanottuun Perunnummen hiekkamassiiviin, joka on osa Kolmatta Salpausselkään kuuluvaa harjujaksoa ja hiekka-aluetta, mikä on hyvää pohjavesialuetta. Tämä heijastuu alueen järviin ja lampiin, jotka ovat usein kirkasvetisiä. Iililampi jää heikkaisen alueen reunalle suolle, mikä vaikuttaa sen vedenlaatuun hieman.


title: Mäyrälammi (Tammela)

text: Mäyrälammi on Kanta-Hämeessä Tammelassa oleva lampi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Mäyrälammi (Tammela)

text: Lampi sijaitsee Harakansuolta erkanevalla Mäyränsuolla Turpoonjoen alueen vedenjakajalla, sillä viereinen Pitkälammi kuuluu jo Hyvikkälänjoen valuma-alueeseen. Mäyränsuo on ojitettu ja kaksi ojista on kaivetty Mäyrälammin saakka. Se saa vetensä hiekkaisen alueen pohjavedestä. Rannan lähelle on rakennettu loma-asunto, jolle johtaa tie yhdystieltä 2824.


title: Mäyrälammi (Tammela)

text: Alue kuuluu niin sanottuun Perunnummen hiekkamassiiviin, joka on osa Kolmatta Salpausselkään kuuluvaa harjujaksoa ja hiekka-aluetta, mikä on hyvää pohjavesialuetta. Tämä heijastuu alueen järviin ja lampiin, jotka ovat usein kirkasvetisiä. Iililampi jää hiekkaisen alueen reunalle suolle, mikä vaikuttaa sen vedenlaatuun hieman.


title: Mäyrälammi (Tammela)

text: Vuoden 1855−1856 Kalmbergin kartastossa järven nimi kirjoitettiin "Keisarilampi" ja vuoden 1884 Senaatin kartastossa "Mervolampi".


Viiden dynastian ja kymmenen kuningaskunnan aika oli poliittisen epäyhtenäisyyden ajanjakso Kiinan historiassa vuodesta 907 vuoteen 960 Tang-dynastian ja Song-dynastian välillä, jolloin viisi lyhytikäiseksi jäänyttä dynastiaa hallitsivat vuorotellen Kiinan vanhaa keskusaluetta Pohjois-Kiinassa ja samaan aikaan Etelä- ja Länsi-Kiinaa hallitsi kymmenen vakaampaa kuningaskuntaa. Poliittinen hajoaminen alkoi jo Tang-dynastian loppukaudella ja sen päätti Song-dynastia, jonka keisari Taizu ja hänen seuraajansa yhdistivät suurimman osan Kiinaa jälleen yhden vallan alle.


title: Viiden dynastian ja kymmenen kuningaskunnan aika

text: Viiden dynastian () kauden aloitti Zhu Wen, joka syrjäytti Tang-dynastian viimeisen keisarin vuonna 907. Zhu Wen keskitti valtansa Keltaisenjoen tasangolle ja yhdisti alueen tärkeään liikenteen väylään Keisarinkanavaan. Zhu Wen valitsi pääkaupungikseen Bein eli nykyisen Kaifengin kaupungin Henanissa. Kaifengilla ei ollut historiallista merkitystä, mutta se sijaitsi lähellä aiempaa keisarillista pääkaupunkia Luoyangia ja se sijaitsi lähellä Kiinan maatalouskeskuksia Länsi-Kiinassa. Kaifeng toimi myöhemmin myös pohjoisen Song-dynastian pääkaupunkina. Zhu Wenin syrjäytti vuonna 923 Hou Tang ja häntä seurasivat Hou Jin vuonna 936, Hou Han vuonna 947 ja Hou Zhou vuonna 951. Dynastioiden nopeat romahdukset loppuivat vasta vuonna 960, jolloin valtaan nousi Song-dynastia, jonka onnistui vallata suuri osa entisen Tang-dynastian alueista. Sinänsä kaoottinen vallanvaihdosten aika sujui suhteessa moniin muihin Kiinan historian ajanjaksoihin rauhallisesti ja pääkärsijöinä olivatkin valtansa menettäneet aristokraatit.


text: Pohjois-Kiinan viisi dynastiaa olivat:


text: Kiina on historiallisesti ollut jakaantunut Tang-dynastian ajoista aina Qing-dynastian valtakauteen saakka kahteen osaan, sotilaallisesti vahvaan pohjoiseen ja taloudellisesti sekä kulttuurillisesti vahvaan etelään. Vuosien 907 ja 960 välillä Kiinaan ja suurimmaksi osaksi sen etelä osaan muodostui kymmenen itsenäistä kuningaskuntaa: Wu (902–937), eteläinen Tang (937–975/976), Nan Ping (924–963), Chu (927–951), aikaisempi Shu (907–925), myöhempi Shu (934–965), Min (909–945), pohjoinen Han (951–979), eteläinen Han (917–971) ja Wu-Yue (907–978). Osa kuningaskunnista saavutti sisäisen vakauden, mutta yksikään niistä ei kehittynyt tarpeeksi vahvaksi yhdistämään Kiinaa. Eteläisten kuningaskuntien kulttuuri kukoisti ja monet tunnetuksi tulleet taiteilijat ja runoilijat elivät tuona aikana. Esimerkiksi Tang-kuningaskunnan viimeinen keisari Li Yu tunnettiin ci-runojen mestarina. Myös monet Kiinalaisen buddhalaisuuden, taolaisuuden ja konfutselaisuuden klassikoista kirjoitettiin kymmenen kuningaskunnan aikana. Kuningaskunnat kävivät toisaalta myös usein sotia keskenään. Vuonna 960 perustettu pohjoinen Song dynastia alkoi yhdistää Kiinaa ja valloitti eteläiset kuningaskunnat Nan Pingin ja Wun vuonna 963, myöhemmän Shun vuonna 965, eteläisen Hanin vuonna 971 ja eteläisen Tangin vuonna 975. Song-dynastia viimeisteli etelän valloituksen vuonna 978, kun se sai haltuunsa Wu-Yuen, sekä Min- ja Chu-kuningaskuntien rippeistä muodostuneen Qingyuanin.


text: Viiden dynastian hallitsijat luetellaan kunkin dynastian omalla sivulla.


title: Janne Hoikkanen

text: Janne Hoikkanen (s. 17. syyskuuta 1993 Savonlinna) on suomalainen salibandyn pelaaja. Hän on hyökkääjä ja edustaa Salibandyliigassa pelaavaa Happeeta. Hoikkanen siirtyi Happeeseen kasvattajaseurastaan Top Teamistä vuonna 2012. Hän oli voittamassa Happeelle seuran ensimmäistä Suomen-mestaruutta keväällä 2014.


title: Niko Mikael Korhonen

text: Niko Mikael Korhonen (s. 1981 Helsinki) on suomalainen kirjailija. Hänen esikoisromaaninsa Pärttylin kesä julkaistaan keväällä 2015. Teoksen kustantaa Nordbooks.


title: Tiina Luoma

text: Tiina Luoma (aik. Tiina Järvinen, s. 1959 Ilmajoki) on suomalainen äänisuunnittelija, joka on toiminut Yleisradiossa vuodesta 1983, siitä Radioteatterin äänisuunnittelijana ja kuunnelmien ohjaajana vuodesta 1988. Luoma on tehnyt satoja radiofonisia teoksia, joista monet on palkittu kansainvälisillä festivaaleilla.


title: Tiina Luoma

text: Vuoden 2014 Prix Europa -tapahtumassa Tiina Luoman ohjaus "Pimeän nimi – 12 transetydiä" sai kunniamaininnan radion musiikkiohjelmien sarjassa. Teos pohjautuu Gustav Nyströmin säveltämään musiikkiin, johon Pipsa Lonka on kirjoittanut tekstin. "Pimeän nimen" työryhmä palkittiin myös Koura-palkinnolla Suomessa. Luoman teoksia on palkittu Prix Europassa myös 1998, 2010 ja 2013 ja 2014, Television Archive Award-palkinnolla 1997, Prix Italiassa 2007 ja Koura-palkinnolla 1996, 2010, 2011 ja 2013, 2014 ja 2015, Nordic Radio Drama Prize-palkinnolla 1992 ja 2018 ja Suomen Leijonan Ritarikunnan ansioristillä 2016.


title: Tiina Luoma

text: Luoma on luennoinut äänisuunnittelusta mm. Teatterikorkeakoulussa ja Aalto-yliopiston taiteiden ja suunnittelun korkeakoulussa. 1990-luvun alkuvuosina hän toimitti radioteatterityönsä ohella Radio Suomessa toivekonserttiohjelmaa "Yksinäisten sydänten kerho" nimellä Tiina Järvinen. Ohjelmassa sai kirjeitse toivoa musiikkikappaletta, johon toivojalla liittyy erityinen muisto.


title: Astrapotheriidae

text: Astrapotheriidae oli Astrapotheria-lahkoon kuulunut heimo. Siihen kuului ryhmään Meridiungulata kuuluneita eläimiä. Niitä esiintyi varhaisimmillaan eoseenikaudella Etelä-Amerikassa ja Antarktiksella.


title: Harri Huhtamäki

text: Harri Huhtamäki on suomalainen radiotuottaja, joka toimii Yleisradioon perustamansa Radioateljeen vetäjänä. Hän on koulutukseltaan filosofian maisteri ja teatteriohjaaja.


title: Harri Huhtamäki

text: Huhtamäki tuli Yleisradioon vuonna 1978 Radioteatterin dramaturgiksi. Hän on kirjoittanut ja ohjannut satoja radiodokumentteja, feature-ohjelmia ja kuunnelmia sekä opettanut yliopistoissa ja alan oppilaitoksissa muun muassa Australiassa, Fidžissä, Kiinassa ja Yhdysvalloissa ja työskennellyt Australian yleisradioyhtiö ABC:ssä. Huhtamäki on tehnyt myös dvd-tuotantoja sekä multimediainstallaatioita museoihin. Hän on myös muusikko, jonka HattiBhutam Band on luonut äänimaisemia moniin Radioateljeen tuotantoihin ja julkaissut vuonna 2014 albumin "Affects of Old Time".


title: Harri Huhtamäki

text: Huhtamäki on saanut useita kunniamainintoja ja palkintoja Suomessa ja kansainvälisillä festivaaleilla, merkittävimpinä pääpalkinnon Prix Futurassa ja Nordic Media -palkinnon. Vuonna 2016 hänet palkittiin valtion tiedonjulkistamisen elämäntyöpalkinnolla.Palkittu Harri Huhtamäki kirjoitti viimeisen Radioateljeensa – siinä filosofi arvostelee nykyaikaa. Helsingin sanomat 24.11.2017.


title: Hsuehshan-tunneli

text: Hsuehshan-tunneli on Taiwanin pisin tunneli. Tunneli avattiin 16. kesäkuuta 2006 Taipei-Yilan valtatiellä.


title: Hsuehshan-tunneli

text: Tunneli kulkee Hsuehshan vuoren lävitse. Se liittää pääkaupunki Taipein koilliseen Yilanin kuntaan lyhentäen aiemman kaksituntisen matkan noin puoleen tuntiin. Tunneli ohittaa Pinglinin maakunta-alueen, jonka läpi ennen tunnelin valmistumista kulki suuri osa paikallisesta liikenteestä. Yksi tunnelin rakentamisen päämääristä oli yhdistää Taiwanin saaren läntinen rannikko, jossa noin 95% väestöstä asuu, itäiseen rannikkoon ja täten tasapainottaa Taiwanin alueellista kehitystä. Tunneli koostuu kahdesta erillisestä tietunnelista, joilla erotetaan itään ja länteen suuntautuva autoliikenne toisistaan. Tunnelin kokonaispituus on 12,942 kilometriä ja se on maailman viidenneksi pisin maantietunneli.


title: Hsuehshan-tunneli

text: Tunnelin rakentaminen aloitettiin vuoden 1991 heinäkuussa. Rakennustyöt kestivät 15 vuotta ja kokonaiskustannukset olivat 90,6 miljardia Taiwanin dollaria. Tunnelin rakentamiseen käytettiin 370 000 kuutiometriä betonia, 2 000 kilometriä kaapeleita ja 2 000 valaisinta.


title: Hsuehshan-tunneli

text: Tunnelin rakennusvaiheessa projektin aikataulu viivästyi odottamattomien geologisten haasteiden ja tunnelien tulvimisen vuoksi. Yksi kolmesta käytössä olleista porauslaitteista jäi sortuman alle länteen vievässä tunnelissa. Yhteensä 15 vuoden aikana sortumaonnettomuuksissa menehtyi 25 henkilöä.


title: Hsuehshan-tunneli

text: Tunnelin avautuessa liikenteelle asetettiin 70 km/t:n nopeusrajoitus ja alin sallittu matkanopeus oli 50 kilometriä tunnissa. Tunnelissa liikkuvien autojen tulee pitää 50 metrin turvaetäisyys edellä kulkevaan normaaliolosuhteissa. Liikenneruuhkien aikana ajoittainen nopeuden lasku alle 20 km/t vaatii vähintään 20 metrin turvavälit. Kaistan vaihtaminen tunnelissa on kiellettyä. Automaattiset liikennevalvontakamerat ovat käytössä nopeusrajoituksen ja turvavälien tarkkailuun, ja kiellettyjen kaistanvaihtojen ehkäisemiseksi. Tunnelin avautuessa automaattinen valvonta sakotti autoilijoita ylinopeudesta nollatoleranssilla, mutta valvontaa muutettiin myöhemmin syyskuun 16. päivä, 2006, hyväksymään enintään 10 km/t nopeusrajoituksen ylitys ennen sakottamista.


title: Hsuehshan-tunneli

text: Tunnelissa on oma FM-taajuudella toimiva radiolähetys kahdella eri taajuudella, joista autoilijat voivat kuunnella tunneliin liittyviä tiedotuksia, ajo-ohjeita ja musiikkia.


title: Hsuehshan-tunneli

text: Toukokuussa 2008 tunnelin nopeusrajoitusta nostettiin 80 kilometriin tunnissa. Tällä nopeudella 12,9 kilometrin pituisen tunnelin läpikulku kestää 8,6 minuuttia. Marraskuussa 2010 tunnelin nopeusrajoitus nostettiin 90 kilometriin tunnissa liikenneruuhkien helpottamiseksi.


title: Jyväskylän tyttölyseo

text: Jyväskylän tyttölyseo oli vuosina 1864–1973 toiminut oppikoulu. Se oli Suomen ensimmäinen suomenkielinen tyttökoulu. Peruskoulujärjestelmään siirtymisen jälkeen koulun perinteitä jatkoivat Voionmaan yläaste ja Voionmaan lukio. Lokakuussa 2014 koulu juhli 150-vuotisjuhliaan.


title: Jyväskylän tyttölyseo

text: Koulu aloitti 1. syyskuuta 1864 yksityiskouluna nimellä "Yksityisten Tyttökoulu Jyväskylässä", ja sen perustajat olivat Jyväskylän seminaarin ja Jyväskylän Lyseon lehtoreita. Koulun talous oli kuitenkin tiukalla, ja se pyrittiin saamaan valtion kouluksi. Se onnistui kuitenkin vasta vuonna 1886, jolloin myös koulun nimi vaihtui. Vuodet 1886–1952 koulu oli nimellä "Jyväskylän Tyttökoulu"..


title: Jyväskylän tyttölyseo

text: Koulu tarjosi pitkään vain keskikouluopetusta. Vuodesta 1920 alkaen keskikoulua käytiin kuusi vuotta, koska tyttöjen keskikouluopetus sisälsi normaalia enemmän käytännön aineita. Lukion suorittaminen oli mahdollista vuodesta 1911 alkaen yksityiskoulussa nimeltä "Jyväskylän Suomalaiset Jatkoluokat". Koulut yhdistettiin vuonna 1952, ja nimeksi tuli "Jyväskylän tyttölyseo". Yhteiseen koulutaloon Voionmaankatu 17:ään päästiin vuonna 1958. Siihen asti tyttökoulu toimi osoitteessa Vapaudenkatu 35.


title: Jyväskylän tyttölyseo

text: Kirjailija Robert Kiljanderin näytelmän "Sanny Kortmanin koulu" (1902) esikuvana pidetään Jyväskylän tyttökoulua. Edvin Laineen elokuva Skandaali tyttökoulussa (1960) on tehty tästä näytelmästä voimakkaasti dramatisoiden.


title: Jyväskylän tyttölyseo

text: Voionmaan yläaste lakkautettiin vuonna 2007. Vuoden 2015 alusta Jyväskylän lukioita yhdistettiin niin, että Voionmaan lukiosta tuli Cygnaeus-lukion kanssa osa Schildtin lukiota, jolla on kuitenkin alkuvaiheessa toimintaa kahdessa toimipisteessä.


title: Call of Duty: Black Ops III

text: Call of Duty: Black Ops III on Treyarchin kehittämä ensimmäisen persoonan ammuntapeli, jonka Activision julkaisi 6. marraskuuta 2015. Peli on jatko-osa.


title: Call of Duty: Black Ops III

text: Activision julkaisi 9. huhtikuuta pelistä teaserin nimeltään #backinblack (). Virallinen traileri julkaistiin 26. huhtikuuta 2015.


title: Call of Duty: Black Ops III

text: Peli sijoittuu dystopiseen tulevaisuuteen vuonna 2065, 40 vuotta "Black Ops II":n tapahtumien jälkeen. Tiede ja teknologia ovat muuttaneet radikaalisti sekä planeettaa että ihmiskunnan tulevaisuutta. Sotilasteknologiassa hyödynnetään robotiikkaa ja luodaan supersotilaita. Pelissä seurataan supersotilasominaisuuksilla varustettua black ops -sotilaiden ryhmää.


title: Call of Duty: Black Ops III

text: Ensimmäinen lisäosa on nimeltään Awakening, se on julkaistu 2. helmikuuta 2016 Xbox Onelle ja Playstation 4:lle. Lisäosaan kuuluu neljä moninpeli-karttaa ja yksi zombie-kartta. Toinen lisäosa julkaistiin 19. huhtikuuta 2016, ja se sisältää saman verran karttoja kuin ensimmäinen lisäosa.


title: Aatami etsii Eevaa

text: Aatami etsii Eevaa on Nelosella esitetty suomalainen tositelevisiosarja, jossa rakkautta etsivät ”sinkut” kohtasivat toisensa kreikkalaisella saarella täysin alastomina. Ohjelmaa juonsi Noora Hautakangas.


title: Aatami etsii Eevaa

text: Sarja kuvattiin Gyalín saarella, joka sijaitsee Egeanmeressä Kosin eteläpuolella. Saari esitettiin ”autiona paratiisisaarena”, mutta todellisuudessa se ei ole asumaton ja suuren osan siitä täyttää suurikokoinen avolouhos.


title: Aatami etsii Eevaa

text: Ensimmäisen jakson esittämisen jälkeen suomalaisissa medioissa uutisoitiin ohjelmassa esiintyneiden henkilöiden karvattomuudesta häpyalueilla. Ohjelman tuotantoyhtiön epäiltiin kehottaneen henkilöitä ajelemaan karvoituksensa pois, jonka väitteen tuotantoyhtiö Eyeworks Finland kiisti. Myös ensimmäisessä jaksossa esiintyneen Juuson mukana olo johti Puolustusvoimien tutkintaan, sillä hän oli ammatiltaan aliupseeri.


title: Teräväinen

text: Teräväinen on suomenkielinen sukunimi. Tunnettuja nimenkantajia ovat:


title: Pietari Arctophilacius

text: Pietari Mikonpoika (Petrus Michaelis) Arctophilacius (noin 1575 Lohtaja – 30. marraskuuta 1646 Kalajoki ) oli suomalainen rovasti ja valtiopäivämies joka oli Calamnius- ja Kallinki-sukujen kantaisä.


title: Pietari Arctophilacius

text: Pietari Mikonpojan isä oli lohtajalainen nimismies, kauppias, laivanvarustaja ja talonpoika Mikko Matinpoika Mattila. Hän otti nimekseen "Arctophilacius" joka merkitsee "pohjolan vartijaa" tai Karhunvartijan tähtikuviota.


title: Pietari Arctophilacius

text: Arctophilacius oli vuonna 1603 kapteeni Lauri Niilonpojan pohjalaisen lippukunnan sotapappina Virossa sotimassa puolalaisia vastaan. Hänestä tuli viimeistään 1607 Kalajoen kappalainen ja vuonna 1610 hänestä tuli Kalajoen kirkkoherra. Pietari Arctophilacius hankki Kalajoen Eteläkylästä Siipolan ja Hietalan talot. Hän omisti 1627 luultavasti Pohjanmaan suurimman karjan johon kuului 20 härkää, 3 sonnia ja 51 lehmää sekä lisäksi 6 hevosta. Hän harjoitti lohenpyyntiä Rahjan saaristossa ja hankki Kalajoen pappilan omistukseen Paattiskarit ja Korkiakarin. Arctophilacius toimi myös ainakin vuodesta 1617 alkaen laivanvarustajana ja käytti laivojaan omien tavaroidensa ja kruunun veroviljan kuljetukseen.


title: Pietari Arctophilacius

text: Arctophilacius toimii lääninrovastina ja oli Pohjanmaan papiston edustajana vuoden 1634 valtiopäivillä. Arctophilacius joutui yhtenä takaajana maksamaan veronvuokraaja Jaakko Burmanin velkoja kruunulle ja hän sai tässä yhteydessä vuodeksi yksinoikeuden ostaa tervaa Kalajoen markkinoilta. Tämän vuoksi häntä alettiin kutsua "Terva-Pietiksi". Arctophilacius oli kuollessaan varakas mies.


title: Pietari Arctophilacius

text: Pietari Arctophilacius oli naimisissa Magdalena Östenintytär Sursillin (1580–1650) kanssa jonka isä oli talollinen ja valtiopäivämies Östen Erikinpoika Sursill Uumajan pitäjästä Ruotsista. Östen Erikinpoika oli Sursillin suvun kantaisä. Heidän vanhin poikansa Gabriel Petri Calamnius eli Calajokius (1603–1648) opiskeli Wittenbergin ja Rostockin yliopistoissa Saksassa ja oli Kalajoen kappalaisena ja myöhemmin Kemin kirkkoherrana. Toinen poika Carl (Carolus) Pettersson Kalling (1619–1672) oli Kalajoen kappalaisena.


title: Radioateljee

text: Radioateljee oli Yleisradion sisällä toimiva yksikkö, joka erikoistui kokeellisten ja taiteellisesti kunnianhimoisten "feature"-ohjelmien tekoon. Radioateljee sai alkunsa tuottaja Harri Huhtamäen aloitteesta vuonna 1979 ja toimi vuoteen 1990 saakka nimellä Erikoisohjelmat. Vuonna 2017 Harri Huhtamäki jäi eläkkeelle Yleisradiosta ja Radioateljee-nimikkeestä luovuttiin. Radiogalleria jatkaa "feature"-ohjelmien tekoa Yle Draaman tuottajan Juha-Pekka Hotisen johdolla.


title: Radioateljee

text: Radioateljeen tuottamat ohjelmat olivat äänillä, puheella, musiikilla ja efekteillä sävellettyjä radiofonisia teoksia. Helsingin Sanomien Sampsa Oinaalan mukaan ne ovat tyyliltään usein esseistisiä ja runollisia ja välttävät perinteistä lineaarista ja kausaalista rakennetta.


title: Radioateljee

text: Radioateljeen ainoa vakituinen työntekijä oli tuottaja Harri Huhtamäki. Äänisuunnittelijana toimi useimmiten Pekka Lappi. Heidän lisäkseen Radioateljee käytti tuotannoissaan monia freelancereita, joihin kuuluivat kirjailija Marjut Helminen, muusikko Hanna Huhtamäki, kirjailija Ville Hytönen, toimittaja, ohjaaja ja käsikirjoittaja Leena Häkkinen, muusikko Esa Karjula, historioitsija Samu Niskanen, äänisuunnittelija Tuomas Norvio, muusikko Tapani Rinne, toimittaja Matti Ripatti, kirjailija Juha Seppälä, sinologi, kirjailija ja suomentaja Pertti Seppälä, historioitsija Jaakko Tahkokallio, kulttuuriantropologi Tapio Tamminen ja kanteletaiteilija Timo Väänänen. Ohjelmien kertojaääninä vuosien varrella esiintuivät mm. Minna Haapkylä, Susanna Haavisto, Sakari Jurkka, Helka-Maria Kinnunen, Tiia Louste, Esko Nikkari, Matti Pellonpää, Lasse Pöysti, Aki Raiskio, Antti Reini, Elsa Saisio, Elina Salo, Ville Sandqvist ja Tom Wentzel.


title: Radioateljee

text: Radioateljeessa syntyi vuodesta 1979 lähtien noin 800 pitkää ohjelmaa. Niiden lisäksi se tuotti ääninäyttelyitä ja multimediainstallaatioita suomalaisiin museoihin sekä järjesti live-esityksiä, konsertteja ja kuunteluklubeja.


title: Radioateljee

text: Radioateljeen viikoittainen ohjelmapaikka oli Yle Radio 1:ssä perjantaisin klo 22.05–23.05.


title: Rõivasin II hallitus

text: Rõivasin II hallitus oli Viron tasavallan hallitus, joka toimi 9. huhtikuuta 2015 – 23. marraskuuta 2016. Pääministeri Taavi Rõivasin johtaman Reformipuolueen lisäksi hallitus muodostui Sosiaalidemokraattisesta puolueesta ja Isänmaan ja Res Publican liitosta (IRL).


title: Rõivasin II hallitus

text: Hallitus kaatui 9. marraskuuta 2016 Riigikogun antamaan epäluottamuslauseeseen. Äänestystä aiemmin Reformipuolueen hallituskumppanit sosiaalidemokraatit ja IRL olivat tiedottaneet lähtevänsä hallituksesta ja pyytäneensä pääministeri Rõivasia eroamaan. Sosiaalidemokraattien ja IRL:n mukaan hallituksen kaatamisen taustalla oli puolueiden kesken vallinnut luottamuspula.


title: Kaksvetinen

text: Kaksvetinen on Kanta-Hämeessä Tammelassa oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Kaksvetinen

text: Järven pinta-ala on 17 hehtaaria ja sen pituus on 900 metriä ja leveys 300 metriä. Järvi on kaksiosaninen. Suurempi osa on 550 metriä pitkä ja sen erottaa Vähäjärvestä, joka on järven toinen vesiallas, vain 50 metriä leveä salmi. Siihen laskee kymmenen suo-ojaa, joista yksi tuo Tittilammin vettä ja toinen on Peukalolamminoja, joka on Peukalolammin laskuoja. Järven luusua sijaitsee järven pohjoisrannalla asutuksen vieressä ja se on suoraksi kaivettu suo-oja. Oja on nimeltään Kaksvetisenoja ja se laskee 1,8 kilometriä pitkänä Kupittaanlammiin.


title: Kaksvetinen

text: Järven rantaviiva on 2,5 kilometriä pitkä ja sen ranta on pääosin suomaastoa, jota ympäröi moreenipohjainen metsämaasto. Järvi sijaitsee Rautasenkorvella ja Erinomaisensuolla. Ainoat rakennukset sijaitsevat pohjoisrannalla ja niille pääsee Liesjärveltä.


title: Kaksvetinen

text: Järvi on humuspitoinen ja ruskeavetinen suojärvi. Se on luonnonsuojelullisesti arvokas, mutta se luetaan 2. luokkaan kuuluvaksi eli järvessä näkyy ihmistoiminnan muutoksia. Metsästäjät tuntevat järven teerien soidinpaikkana.


title: Kaksvetinen

text: Järvi sisältyy Liesjärven kansallispuistoon, jossa voi tutustua eteläsuomalaisiin metsätyyppeihin. Kansallispuistossa on useita patikkareittejä, joista yksi risteilee Kaksvetisen ympäristössä. Kaksvetisen rannalla Vähäjärveen johtavan kapeikon etelärannalla on yöpymispaikka , jossa on käytettävissä kota ja sen yhteydessä olevaa nuotiopaikkaa ja kuivakäymälä.


title: Kaksvetinen

text: Vuoden 1855−1856 Kalmbergin kartastossa järven nimi kirjoitettiin "Kaxvälisen lampi".


title: Liesjärvi

text: Liesjärvi voi tarkoittaa seuraavia:


title: Euro Hockey Challenge 2015

text: Euro Hockey Challenge 2015 alkoi 1. huhtikuuta ja turnauksen viimeiset pelit pelattiin 25. huhtikuuta.


title: Dai Guohong

text: Dai Guohong (s. 1976) on kiinalainen uinnin maailmanmestari.


title: Dai Guohong

text: Dai saavutti Palman lyhyen radan MM-kilpailuissa 1993 kultaa 100 ja 200 metrin rintauinneissa sekä hopeaa 200 ja 400 metrin sekauinneissa.


title: Dai Guohong

text: Hän voitti Roomassa 1994 pitkän radan maailmanmestaruuden 400 metrin sekauinnissa ajalla 4.39,14 ja 4 × 100 metrin sekauintiviestissä, jossa hän ui toisen osuuden. Lisäksi hän sai hopeaa 100 metrin rintauinnissa ja sijoittui viidenneksi 200 metrin rintauinnissa.


title: Indy Racing Leaguen kausi 1996

text: Indy Racing Leaguen kausi 1996 oli ensimmäinen Indy Racing League -kausi. Kaudella ajettiin kolme osakilpailua. Walt Disney World Speedway valmistettiin ensimmäistä kilpailua varten, ja Phoenix International Raceway-radalla ajettu kilpailu vaihtui CART-kilpailusta IRL-kilpailuun ja oli kauden 1996 toinen osakilpailu. Kausi 1996 päättyi Indianapolis 500-kilpailuun.


title: Indy Racing Leaguen kausi 1996

text: Kauden päätteeksi kahdella kuljettajalla, Buzz Calkinsilla ja Scott Sharpilla, oli yhtä paljon pisteitä, mutta koska sarjassa ei vielä ollut sääntöä tällaisia tilanteita varten, mestaruus jaettiin heidän välillään.


title: Indy Racing Leaguen kausi 1996

text: 23.1.1995 IRL ilmoitti kahden osakilpailun paikan kilpailukalenterissa. Indy 200 Walt Disney World Speedwayllä ajettiin 27.1.1996 ja Indianapolis 500 26.5.1996. Myöhemmin IRL ilmoitti, että Phoenixin ja Las Vegasin osakilpailut olisivat mukana kaudella 1996, mutta kilpailuaikoja ei vielä ilmoitettu. 13.4.1995, Phoenixin (24.3.1996) ja Las Vegasin (15.9.1996) paikat kilpailukalenterissa ilmoitettiin. 30.5.1995 New Hampshire Motor Speedway ilmoitti kauden neljännen osakilpailun ajettavan radalla 18.8.1996.


title: Indy Racing Leaguen kausi 1996

text: Alkuperäinen suunnitelma oli, että jokainen kausi päättyisi Indianapolis 500-kilpailuun. IRL-mestari kruunattaisiin siis "Indyssä" ja olisi mahdollisesti Indianapolis 500-voittaja. Seuraava kausi (1996–97) alkaisi heti Indianapolis 500:n jälkeen, ja jakautuisi kahdelle vuodelle loppuen seuraavassa Indianapolis 500:ssa. Tämän seurauksena New Hampshiren ja Las Vegasin kilpailut olisivatkin kauden 1996-97 kaksi ensimmäistä osakilpailua. Kalenteriformaatti herätti paljon vastustusta, ja siitä luovuttiin kaudelle 1998.


title: Indy Racing Leaguen kausi 1996

text: Heinäkuussa 1995 IRL ilmoitti, että 25 paikkaa Indianapolis 500:ssa olisi lukittu niille 25 IRL-kuljettajille, jotka olivat korkeimmalla pistetaulukossa, jättäen vain 8 paikkaa auki CART-talleille, jotka osallistuisivat vain Indianapolis 500:aan.


title: Indy Racing Leaguen kausi 1996

text: IRL-sarjan pistejärjestelmässä kuljettajan pisteet kerrottiin kilpailujen määrällä, johon kuljettaja osallistui. Tämän takia moni CART-talli ei yrittänyt muihin IRL-kilpailuihin päästääkseen 25 nopeimman IRL-kuskin joukkoon. CART-tallit eivät pystyneet osallistumaan kaikkiin IRL-kilpailuihin, koska jotkut niistä ajettiin samana päivänä kun CART-kisat.


title: Indy Racing Leaguen kausi 1996

text: Aluksi, IRL-sarjan omistajat toivoivat CART-tallien osallistuvan myös IRL-kilpailuihin, koska kun IRL-kilpailukalenteri oli julkaistu, CART-kilpailuja ei oletettu ajettavan samoina päivinä. Pari viikkoa IRL-kalenterin julkaisun jälkeen CART ilmoitti, että Road American CART-kilpailu oli samana päivänä kun IRL-kisa New Hampshiressa ja IRL:n Phoenixin-kilpailu oli CARTin Australian ja Brasilian kilpailujen välissä, ja matkustaminen sinne lisäisi kustannuksia huomattavasti.


title: Indy Racing Leaguen kausi 1996

text: Kausi 1996 ajettiin Lolan ja Reynardin vuosina 1991-1995 valmistamilla CART-autoilla. Lähes kaikissa autoissa oli Ford Cosworth XB, Menard V6 tai Buick V6-moottori. Lyhyestö kaudesta huolimatta vain 15 kuljettajaa osallistui kaikkiin kolmeen osakilpailuun. Kaikissa kilpailussa oli kuitenkin yli 20 osallistujaa, koska sallittuja auto-moottoriyhdistelmiä pystyi ostamaan alle 100,000 dollarilla.


title: Indy Racing Leaguen kausi 1996

text: Kaikki kilpailut ajettiin ovaaleilla.


title: Indy Racing Leaguen kausi 1996

text: Pistejärjestelmä:


title: Kotouttaminen ja vieraannuttaminen (käännöstiede)

text: Kotouttaminen ja vieraannuttaminen ovat käännösstrategioita, joita kääntäjä hyödyntää mukauttaessaan tekstiä kohdekulttuuriin. Kotouttaessa teksti mukautetaan hyvin lähelle kohdekielen kulttuuria, mikä voi johtaa tiedon häviämiseen lähtötekstistä. Vieraannuttaessa lähdetekstin informaatio pyritään säilyttämään ja sen säilymiseksi kohdetekstin konventioita rikotaan tietoisesti.


text: Ensimmäisenä kotouttamisesta ja vieraannuttamisesta systemaattisena teoriana on puhunut Friedrich Schleiermacher, jonka mukaan kääntäjän ei ole tarkoitus tehdä käännöksestä helposti lähestyttävää vaan lukijan tulee ponnistella ymmärtääkseen tekstiä. Näin kääntäjällä siis on käännöstä tehdessään kaksi mahdollisuutta: joko hän jättää kirjailijan mahdollisimman rauhaan ja liikuttaa lukijaa häntä kohti tai vastavuoroisesti jättää lukijan mahdollisimman rauhaan ja liikuttaa kirjailijaa lukijaa kohti.


text: Käsitteet on nykyaikana nostanut näkyvästi esiin Lawrence Venuti vuonna 1995 kirjassaan "The Translator’s Invisibility: A History of Translation". Venuti toi mukanaan ajatuksen, jonka mukaan kahtiajako kotouttamisen ja vieraannuttamisen välillä oli ideologinen.


text: Venutin mukaan kotouttava strategia pyyhkii kulttuuriset arvot väkivaltaisesti pois ja hän puhuukin vahvasti vieraannuttavan strategian puolesta. Vieraannuttava strategia auttaa lukijaa tarkastelemaan käännöstä alkuperäiskulttuurin asemasta. Hyvä käännös siis korostaisi lähdetekstin vierasperäisyyttä ja toisi lähdekulttuurin ja hallitsevan kohdekulttuurin väliset erot esiin sen sijaan, että sulauttaisi nämä erot kohdekulttuuriin. Kääntäjän työnä on tuoda esiin kulttuurien väliset taitekohdat, säilyttää niiden merkitykset ja ulkomaisuus ja siirtää ne kohdekieliseen tekstiin. Jokainen askel käännösprosessissa tulisi määritellä lähdekielen kulttuuristen arvojen kautta. Venutikin vaatii kääntämään niin, että lukija joutuu kohtaamaan tekstin vierauden. Vieraannuttaminen voi tapahtua esimerkiksi käyttämällä vähemmistörekisteriä, murteita, slangia tai vieraita sanoja


text: Siihen, käyttääkö kääntäjä enemmän vieraannuttavaa vai kotouttavaa käännösmenetelmää, vaikuttaa lähdekielen ja kulttuurin status suhteessa kohdekieleen ja -kulttuuriin. Yleensä valta-asemassa olevissa kulttuureissa, kuten angloamerikkalaisessa kulttuurissa, suositaan kotouttavia eli lähdetekstiä kohdekieleen ja -kulttuuriin mukauttavia käännöksiä, kun taas pienissä kulttuureissa ja kielissä vieraannuttava eli Gideon Touryn termein adekvaattinen kääntäminen on tavallisempaa. Sitä kautta vieraita käsitteitä ja ilmauksia, esimerkiksi anglismeja, myös vähitellen omaksutaan kohdekieleen.


text: Yksi nykyajan huomattavimmista käännöstutkimuksen teorioista, niin sanottu manipulaatioteoria, tarkastelee käännöksiä vastaanottavan kulttuurin näkökulmasta. Teoria tarkastelee käännöksiä nimenomaan itsenäisinä kokonaisuuksina ja keskittyy niihin piirteisiin, jotka erottavat käännöksen vieraasta lähtötekstistä. Manipulaatioteoriassa tarkastelukulma on siis vastaanottajalähtöinen ja jokaista käännöstä tarkastellaan erillisenä mittatilaustyönä, joiden tutkimuksessa korostetaan deskriptiivisyyttä, funktionaalisuutta ja systeemisyyttä.


text: Teorian kolmesta peruskäsitteestä autonomisuus määräytyy sen perusteella, miten tietyt ominaisuudet ja kirjoituskäytännöt erottavan sen sekä lähtötekstistä että vastaavista kohdekielisistä teksteistä. Toinen peruskäsite, ekvivalenssi, tarkoittaa vastaavuutta käännöksen ja lähtötekstin välillä. Kolmas peruskäsite, funktio eli tarkoitus, ulottaa tekstin tarkastelukulman aina tekstin tehtävistä kulttuurin, talouden tai jonkin ideologian määrittämiin tarkoituksiin.


text: Manipulaatioteorian yksi tärkeimmistä tutkimusmalleista on Itamar Even-Zoharin luoma polysysteemiteoria. Even-Zoharin mukaan kirjallisuus on moniosainen järjestelmä, systeemi, joka koostuu erilaisista alajärjestelmistä, joilla kaikilla on käyttäjänsä. Kirjallisuuden kokonaisjärjestelmässä sijaitsevaan ydinkeskukseen sijoittuvat kulttuurissa korkealle arvostetut tekstit kun taas reuna-alueelle siirtyvät vähemmän tärkeinä pidetyt tekstit. Kokonaisjärjestelmän sisällä käännöskirjallisuus muodostaa oman alajärjestelmänsä, jonka asema voi olla tärkeä tai vähämerkityksinen riippuen kirjallisuuden iästä sekä suhteesta muiden kulttuurien kirjallisuusjärjestelmiin. Esimerkiksi vahvoissa kirjallisuusjärjestelmissä käännöskirjallisuuden merkitys on vähäinen (USA, Ranska, Iso-Britannia), jolloin käännettäessä pyritään noudattamaan omia vakiintuneita malleja eikä tuomaan esiin lähtötekstin ominaispiirteitä vieraannuttavalla käännösstrategialla.


text: Lähdetekstin ja kohdetekstin välillä oletetaan vallitsevan jonkinlainen samankaltaisuus. Tätä suhdetta kutsutaan käännöstieteessä vastaavuudeksi eli ekvivalenssiksi. Tekstit voivat vastata toisiaan sisällöllisesti, tyylillisesti, muodollisesti tai niillä voi olla vastaanottajaan sama vaikutus. Eugene Nida (1964) erotti toisistaan muodollisen ja dynaamisen (myöhemmin funktionaalisen) ekvivalenssin. Tässä jaossa on itse asiassa kyse kahtiajaosta kotouttamisen ja vieraannuttamisen välillä. Muodollisesti tarkka käännös noudattaa uskollisesti lähdetekstin sisältöä ja kielellistä muotoa ottaen huomioon kuitenkin kohdekielen normit. Lähdetekstistä poiketaan siis vain sen verran, mikä on välttämätöntä, jotta käännöksen kielellinen muoto on kohdekielen sääntöjen mukainen. Dynaamisessa ekvivalenssissa taas pyritään saamaan käännöksen vastaanottajassa sama vaikutus kuin lähdetekstillä on sen vastaanottajaan, ja ilmauksen luontevuus on tärkeää. Muodollisesti vastaava käännös on lähdetekstipainotteinen, dynaamisesti vastaava puolestaan kohdetekstipainotteinen. Jos kohdekulttuurissa jokin asia on täysin tuntematon, dynaaminen ekvivalenssi voi vaatia sisällöllistä muutosta. Esimerkiksi Mikael Agricola korvasi raamatunkäännöksessään sypressin paikoin sanalla honka.


text: Toury esitti kaksi kääntämistä ohjaavaa yleistä lakia: standardisoitumisen ja interferenssin. Standardisoituminen merkitsee sitä, että kääntäjä valitsee sellaisia ilmaisun muotoja, jotka kohdekulttuurissa ovat tavallisia. Käytännössä se tarkoittaa paitsi sitä, että ratkaisujen myötä teksti sopeutetaan kohdekulttuurin tarjoamiin malleihin, myös sitä, että tyylillinen vaihtelu tasoittuu, erityisesti jos käännökset ovat kohdekulttuurissa heikossa, toisarvoisessa asemassa. Interferenssi puolestaan tarkoittaa lähdekielen piirteiden (erityisesti sanastollisten piirteiden ja lauserakennepiirteiden) siirtymistä käännöksiin, mikä voi olla negatiivinen asia mutta myös positiivinen. Standardisoituminen on lähellä kotouttavaa käännösstrategiaa, ja interferenssissä on selvä yhteys vieraannuttamiseen.


text: Suomalaisessa kulttuurissa kotouttamisen ja vieraannuttamisen välille ei ole tehty vahvaa rajanvetoa eivätkä todellisen elämän käännösstrategia juuri koskaan edusta kumpaakaan ääripäätä, vaan tekstit sijoittuvat kotouttamisen ja vieraannuttamisen jatkumolle. On kuitenkin huomattava, että kotouttavan käännösstrategian puolestapuhujia on Suomessa käytännössä vähän ja niin Schleirmacher, Venuti kuin muutkin vieraannuttavaa käännöstä suosivat teoreetikot edelleen luovat vieraannuttavalle käännösstrategialle vastastrategian vain jotta voivat hylätä sen saman tien epätoivottavana.


text: Kun kääntäjä käyttää kotouttavaa strategiaa, hän pyrkii tuottamaan käännöksiä, joissa lähtökielestä ja -kulttuurista peräisin olevat kielelliset, etniset ja ideologiset elementit häivytetään niin, että vastaanottaja-lukija tuntee lukevansa alun perin kohdekulttuurissa kirjoitettua tekstiä. Tekstistä tehdään mahdollisimman sujuvaa ja helppolukuista. Kääntäjä välttää epäidiomaattisia ja arkaaisia ilmauksia, samoin jargonia ja toistoa.


text: Esimerkiksi Kemppanen on havainnut, että käännetyissä teksteissä on supisuomalaisiin teksteihin verrattuna yhtenä ryhmänä sellaisia avainsanoja, jotka viittaavat interferenssiin: ne ”implikoivat käännösratkaisuja, joita tehdessään kääntäjä on käyttänyt kohdekielelle epätyypillisiä leksikaalisia aineksia.”


text: Vieraannuttavassa kääntämisessä korostuu niin ikään kääntäjän aktiivinen rooli. Venuti puhuu tässä yhteydessä kääntäjän näkyvyydestä (visibility). Hän korostaa, että käännökseen pitää jättää jälkiä tekstin syntyprosessista ja että kääntäjän pitää tehdä itsensä näkyväksi tekstissään eikä alistua näkymättömän kääntäjän asemaan.


text: Käsitteet "kotouttaminen" ja "vieraannuttaminen" eivät ole aina dikotomisia, eikä niiden välillä ole suoraa jatkumoa, vaan eri tekstien vieraus tai kotoisuus voi vaihdella lukijasta riippuen, mutta myös tekstin osasta toiseen. Mäkisalo ja Kemppanen (2010) toteavat haluavansa pohtia eri tekstien valossa keskeisimpiä käsitteitä, siis niiden kotoisuutta ja vierautta. Mäkisalo ja Kemppainenkaan eivät aseta kotoisen ja vieraan käsitteitä toistensa vastapareiksi, vaan niistä toinen, vieras, on tunnusmerkkinen eli se huomataan, tunnistetaan ja sille osataan luetella erottavia piirteitä. Vieraan rinnalla kotoinen on ”tunnusmerkitön, neutraali lähtökohta”, johon verraten tunnusmerkkistä käsitettä verrataan.


text: Yhteiskunnassa kulloinkin vallitsevat käsitykset siitä, millainen on hyvä käännös, vaikuttavat kääntämisen tapaan. Myös vieraan kulttuurin tuntemus vaikuttaa siihen, mitä on kotoutettava ja mikä voidaan säilyttää: 1900-luvun alun kirjallisuudessa kotoutettiin monet kulttuurisidonnaiset elementit, jotka nykyään jätetään kääntämättä. Esimerkiksi Johanna Spyrin Heidi-tyttökirjassa die Alp on käännetty ensimmäisessä suomennoksessa vuodelta 1907 kotoisasti sanalla tunturi, mutta 1964 ilmestyneessä suomennoksessa puhutaan Alpeista. Kääntämisen tavat ja normit ovat siis sidoksissa aikaan ja yhteiskuntaan.


text: Suomessa tunnetuimpia tehtyjä tutkimuksia on Riitta Oittisen tutkimus kotouttavista ja vieraannuttavista käännösstrategioista Lewis Carrollin Alice’s Adventures in Wonderland kolmesta suomennoksesta, Anni Swanin, Kirsi Kunnaksen ja Alice Martinin versioista. Teoksessaan Liisa, Liisa ja Alice Oittinen pohtii ajan ja kääntämisen välistä yhteyttä ja miten kääntäjän työhön vaikuttavat niin kielen käytön kuin kääntäjän työkalujenkin muuttuminen. Näiden näkökulmien myötä Oittinen tuo esiin muun muassa sen, mitä kotouttaminen ja vieraannuttaminen kertovat omasta ajastaan ja miten niistä voi päätellä mikä tekstin kohdeyleisö on tai miksi käännökset ovat syntyneet juuri kyseisenä aikana.


text: Teoksessaan Oittinen nojaa muun muassa Mihail Bahtinin teoriaan karnevalisuudesta (Oittinen 1997: 129), André Lefeverin teoriaan kääntämisestä uudelleenkirjoittamisena ja vallankäyttönä (Oittinen 1997: 15) sekä kääntäjän ideologiasta (Oittinen 1997: 133), ja Venutin ajatukseen vastarintakääntämisestä, jota hänen vertailemistaan Alice-käännöksistä etenkin Kunnas edustaa. Venuti kuvailee vastarintakääntämistä strategiaksi, joka pyrkii tuomaan käännöksissä esiin nimenomaan piirteitä, jotka ovat lähdekulttuurin ja -kielen vastaisia. Tämä strategia nostaa myös esiin kääntäjän näkyvyyden merkityksen, joka voi pahimmillaan olla kääntäjän oman minän korostamista ja parhaimmillaan kohdekielisen lukijan huomioon ottamista. (Oittinen 1997: 120-121). Kääntäjän oma minä kuitenkin näkyy käännöksessä aina jollain tasolla, esimerkiksi juuri tietylle ajalle tyypillisissä käännösratkaisuissa, jotka Swanin käännöksessä tuovat esiin aikaa ennen Suomen itsenäistymistä hyvin kansallismaisina ja maalaiselämää korostavina kotouttavina käännösratkaisuina (Oittinen 1997: 48).


text:
”I dare say you’re wondering why I don’t put my arm around your waist,” the Duchess said, after a pause: ”the reason is, that I’m doubtful about the temper of your flamingo. Shall I try the experiment?”
“He might bite,” Alice cautiously replies, not feeling at all anxious to have the experiment tried.
“Very true,” said the Duchess: “flamingoes and mustard both bite. And the moral of this is – ‘Birds of a feather flock together.’ “


text:
“Sinä varmaan ihmettelet sitä, etten kiedo käsivarttani kaulaasi”, puhui herttuatar, hetken kuluttua, “mutta katsopas, minä en oikein luota flamingosi lauhkeuteen. Luuletko että uskallan koettaa?”
”Se voisi puraista”, vastasi Liisa viekkaasti, hän ei näet lainkaan halunnut herttuattaren käsivartta kaulaansa.
”Tosiaan”, sanoi herttuatar; ”flamingot ja sinappi purevat kumpikin. Ja tästä voimme oppia: Kaksi kukkoa ei sovi samalle tunkiolle kiekumaan.”


text: Carrollin teos on täynnä vastaavanlaisia sanaleikkejä, joissa kääntäessä nousee helposti esiin kääntäjän tarkoitus tehdä tekstistä joko kotouttava tai vieraannuttava kohdeyleisön tarpeiden mukaan. Teoksessa kuitenkin nousee esiin myös arkipäiväsempiä kysymyksiä mahdollisesta kotouttavan tai vieraannuttavan käännösstrategian käytöstä, esimerkiksi mittayksiköiden kohdalla.


text:
”I wonder how many miles I’ve fallen by this time?” she said aloud. “I must be getting somewhere near the centre of the earth. Let me see: that would be four thousand miles down, I think -.” (Carroll)
“Kuinkahan monta peninkulmaa olenkaan nyt pudonnut?” hän puheli ääneen. “Varmaankin olen jo jotakuinkin lähellä maan keskustaa. Annapa olla: siis noin kuusisataa peninkulmaa syvällä luullakseni” –. (Swan)
- Kuinkahan monta kilometriä minä olen jo pudonnut? Liisa ihmetteli ääneen. – Kai minä olen kohta maan keskipisteessä. Sitten olen pudonnut ainakin neljä tuhatta kilometriä ja yli. (Kunnas)
”Montakohan kilometriä minä olen pudonnut tähän mennessä?” hän kysyi ääneen. ”Kohta aletaan varmaan olla lähellä maan keskipistettä. Katsotaan: sinne piti kai olla matkaa kuusituhatta kilometriä” –. (Martin)


text: Kääntäjistä Martin tekee myös metaforista eroa Alicen oman maailman ja ihmemaalaisten hahmojen välille tuomalla esiin heidän eronsa kääntämällä heidän nimensä tai jättämällä ne alkuperäiseen englanninkieliseen asuunsa. Näin Martinin käännöksessä korostuva hahmojen välinen jyrkkä vastakkainasettelu tuo esiin kääntäjän näkyvyyttä tavalla, jota Swanin ja Kunnaksen käännökset eivät tee (Oittinen 1997: 132).


title: Storckovius

text: Storckovius on sukututkimuksen keinoin 1970-luvulla löydetty suku, joka käsittää kymmeniä tuhansia ihmisiä lähinnä Keski-Suomessa. Heistä vain harvat kantavat sukunimenään Storckoviusta. Suvun kantaisä on 1620-luvulla syntynyt pappi Simon Storckovius.


title: Storckovius

text: Sukututkija Jaakko Hirvonen pystyi 1970-luvulla osoittamaan, että kymmenet tuhannet Rautalammin, Laukaan, Keuruun ja Saarijärven asukkaat kuuluvat Storckovius-sukuun, vaikka eivät aikaisemmin olleet tietoisia sukulaisuudestaan. Storckovius-suku on kokoontunut vuodesta 1979 alkaen viiden vuoden välein Laukaaseen sukujuhlille, jotka ovat olleet Suomen suurimpia.


title: Pombia Safari Park

text: Pombia Safari Park on Safari Park, eläintarha ja huvipuisto Pombiassa Italiassa. Eläintarhan perusti "Angelo Lombardi" vuonna 1976. Sen pinta-ala on yli 400 000 neliömetriä.


title: Nollatuntisopimus

text: Nollatuntisopimus (myös nollasopimus, nollatyösopimus) tarkoittaa työsopimusta, jossa minimityötuntien määräksi on sovittu nolla tuntia. Viikkotunneiksi saattaa olla määritelty esimerkiksi 0–40 tuntia. Käsite ei ole Suomessa juridinen, vaan lakikielessä puhutaan vaihtelevan työajan järjestelyistä. Nollasopimus voi olla joko määräaikainen tai vakituinen.


title: Nollatuntisopimus

text: Nollatuntisopimuksessa viikoittainen työaika joustaa nollaan tuntiin eli työttömyyteen asti riippuen siitä onko työnantajalla tarjota työtunteja. Silti nollatuntisopimus ei ole sama asia kuin keikkatyö tai työttömyys. Nollasopimuksella ollaan koko ajan työsuhteessa vaikka töitä ei olisi. Keikkatöissä taas uusi työsopimus tehdään aina uuden keikan ilmaantuessa.


title: Nollatuntisopimus

text: Nollatuntisopimukset on kielletty joidenkin alojen työehtosopimuksissa, esimerkiksi kaupan-, matkailu- ja ravintola-alan.


title: Nollatuntisopimus

text: Epävakaalla työtilanteella kuten nollatuntisopimuksella on brittitutkimuksen mukaan suora negatiivinen vaikutus nuorten mielenterveyteen ja yleiseen terveydentilaan.


title: Nollatuntisopimus

text: Tilastokeskuksen vuonna 2014 tekemän selvityksen mukaan neljä prosenttia eli noin 83 000 Suomen palkansaajista työskentelee nollasopimuksella. Heistä 57 % on naisia ja lähes 50 % alle 25-vuotiaita. Kaikkien nollatuntisopimuksella työskentelevien keskimääräinen viikkotuntiaika oli 23 tuntia. Eniten sopimuksia esiintyy tukku- ja vähittäiskaupassa, terveys- ja sosiaalipalvelualalla sekä majoitus- ja ravitsemusalalla. Niitä käytetään usein silloin, kun työvoimaa tarvitaan tavallista enemmän: keväisin ja ruuhka-aikoina.


title: Nollatuntisopimus

text: Pääasiallisesti opiskelevia nollatuntisopimuslaisia on 36 prosenttia, osa-aikaisesti työskenteleviä ansiotyöntekijöitä 25 prosenttia ja kokoaikaisesti työskenteleviä 29 prosenttia. Nollasopimuksen solmineista 30 prosenttia haluaisi lisätunteja. Opiskelijoille työtuntien vähäisyys ei tavallisesti ole ongelma.


title: Nollatuntisopimus

text: Nollatuntisopimus antaa työnantajalle mahdollisuuden pakottaa työntekijät joustamaan oikeuksistaan. Osa työnantajista luistaa nollatuntisopimuksen varjolla lakisääteisen työterveyshuollon järjestämisestä työntekijöilleen, vaikka työterveyshuoltolaki ei tälläistä salli. SAK:n mukaan työnantajat kiertävät nollatuntisopimuksilla koeaikaa, sairauslomaa, työkyvyttömyyttä ja irtisanomissuojaa koskevia määräyksiä.


title: Nollatuntisopimus

text: Jos työntekijä haluaa irtisanoutua, koska ei tule nollasopimuksella toimeen, hänelle tulee tavanomainen 90 päivän karenssi työttömyysturvaan. Nollatuntisopimus voi haitata työntekijää myös työsopimuksen päätyttyä. Ansiosidonnaisen työttömyyskorvauksen saaminen edellyttää vähintään 18 viikkotunnin työssäoloa.


title: Nollatuntisopimus

text: Nollatuntityössä työntekijä saa myös kieltäytyä tarjotuista työtunneista. Ongelmana on kuitenkin, että työtunneista kieltäytyville työntekijöille ei enää tarjota työtunteja jatkossa. Laki ei kiellä työntekijää sopimasta useaa nollatuntisopimusta monen samalla alalla toimivan yrityksen kanssa. Joidenkin työtehtävien luonne saattaa kuitenkin sitoa yhteen työnantajaan.


title: Nollatuntisopimus

text: Kertyvät lomapäivät maksetaan yrityksestä riippuen rahana jokaisessa tilissä tai sitten niitä voi kerryttää.


title: Nollatuntisopimus

text: TNS Gallupilla tammikuussa 2015 tehdyn kyselyn mukaan 58 prosenttia suomalaisista halusi kieltää nollatuntityösopimukset lailla, 24 prosenttia taas ei halunnut. Yrittäjistä 45 prosenttia halusi kieltää nollasopimukset lailla ja 37 prosenttia oli niiden kannalla.


title: Nollatuntisopimus

text: Sdp:n puheenjohtaja Antti Rinne lupasi keväällä 2015, että nollasopimuksien käyttäminen loppuisi, jos puolue olisi mukana hallituksessa. Myös SDP:n entinen työministeri Lauri Ihalainen haluaa säätää lain vähimmäistyöajan ehdoista.


title: Nollatuntisopimus

text: Ammattiliitojen keskusjärjestöistä SAK haluaa kieltää nollasopimukset ja tukee asiaa vaativaa kansalaisaloitetta.


title: Nollatuntisopimus

text: Akava ei halua kieltää nollasopimuksia, koska näkee ne opiskelijoiden kohdalla myönteisinä. Kansalaisaloite ei tosin ole kieltämässä opiskelijoiden vapaaehtoisia nollasopimuksia. Akava haluaa lisätä nollasopimuksiin reilut ehdot. Järjestön mukaan ei kuulu tulla karenssia, jos työntekijä eroaa työtuntien puutteen vuoksi; työsuhteen päättyessä on oltava työttömyysturva ja vakinaisen nollatuntityöntekijän on saatava samat työsuhde-edut kuin täysiaikainen. Työsuhde on myös muutettava täysiaikaiseksi, jos työntekijä tekee täyttä päivää.


title: Nollatuntisopimus

text: STTK kirjasi nollasopimukset lakiin ja ulottaisi työ- ja sosiaaliturvalakien suojan koskemaan nollasopimuksia. Järjestön mukaan työntekijän tulee pystyä ennakoimaan tulevien töiden ja palkan määrä, jotta työnantajat eivät voisi siirtää itselleen kuuluvia riskejä työntekijöiden kannettavaksi.


title: Nollatuntisopimus

text: Elinkeinoelämän järjestö Suomen Yrittäjät vastustaa nollasopimukset kieltävää kansalaisaloitetta. Sen mukaan kielto olisi tuhoisa työllisyydelle, koska Suomen Yrittäjien tekemän kyselyn mukaan työvoimaa ei korvattaisi kokoaikatyöllä, vaan etenkin yrittäjien suuremmalla työmäärällä ja muiden työntekijöiden työajan lisäyksellä.


title: Nollatuntisopimus

text: Työnantajaliitto Kaupan liitto kannattaa alalla olevaa minimituntimäärää muuallekin, mutta ei pidä 18 viikkotunnin minimiä realistisena.


title: Nollatuntisopimus

text: Nollasopimusten kieltoa ajaa Metalliliiton nuorten aloittama kansanliike "Operaatio Vakiduuni". Liikkeen tekemä kansalaisaloite vaatii vähintään 18 tunnin viikkotyöaikaa osa-aikatyöhön, koska se on myös ansiosidonnaisen korvauksen edellytys. Työaika voisi yhä alittaa 18 tuntia perustellusta syystä, kuten opiskelun, lastenhoidon tai osittaisen vanhuuseläkkeen takia.


title: Nollatuntisopimus

text: Aloite sai toukokuussa 2015 kasaan tarvittavat 50 000 allekirjoitusta, jotta se etenee eduskunnan käsittelyyn. Aloite keräsi kaikkiaan 62 000 allekirjoitusta. Aloite luovutettiin eduskunnalle 4. joulukuuta 2015. Saman kuun aikana työelämä- ja tasa-arvovaliokunta kuuli työmarkkinajärjestöjä aiheesta.


title: Cameron Mackintosh

text: Sir Cameron Anthony Mackintosh (s. 17. lokakuuta 1946 Lontoo) on brittiläinen teatterituottaja, joka tunnetaan erityisesti Andrew Lloyd Webberin säveltämien ja muiden kansainvälisten menestysmusikaalien tuottajana ja oikeuksien haltijana. Huippuaikoinaan 1990-luvulla The New York Times kuvasi häntä maailman menestyneimmäksi ja vaikutusvaltaisimmaksi teatterituottajaksi. Hän on tuottanut muun muassa musikaalit "Les Misérables", "The Phantom of the Opera", "Mary Poppins", "Oliver!", "Miss Saigon" ja "Cats".


title: Cameron Mackintosh

text: Mackintosh aateloitiin vuonna 1996 tunnustuksena ansioistaan musiikkiteatterialalla. Sunday Times arvioi vuonna 2011 hänen omaisuutensa 932 miljoonan euron arvoiseksi, mikä teki hänestä Britannian musiikkiteollisuuden kolmanneksi rikkaimman.


title: Cameron Mackintosh

text: Mackintosh syntyi Lontoon pohjoisosan Enfieldissä. Hänen maltalais-ranskalainen äitinsä oli tuotantosihteeri ja skottilaissukuinen isä puutavarakauppias ja jazztrumpetisti.


title: Cameron Mackintosh

text: Mackintosh aloitti teatteriuransa näyttämöapulaisena ensin Drury Lanen Theatre Royalissa ja sitten useiden kiertävien teatteriseurueiden jäsenenä. Hän alkoi tuottaa omia teatterikiertueitaan, kunnes asettui tuottajaksi Lontooseen 1970-luvulla. Hänen ensimmäisiä Lontoon-tuotantojaan oli vain kaksi viikkoa pyörinyt "Anything Goes" vuonna 1969, "The Card" (1973), "Side by Side by Sondheim" (1976), "My Fair Lady" (1978) ja "Tom Foolery" (1980).


title: Cameron Mackintosh

text: Maailmanmenestys alkoi vuonna 1981, kun Mackintosh tuotti Andrew Lloyd Webberin musikaalin "Cats", jonka aihetta, T. S. Eliotin kissarunoja lapsille, pidettiin hyvin erikoisena ja riskialttiina. Siitä kuitenkin tuli näytäntökauden suurin musikaalimenestys ja kaikkien aikojen pisimpään ohjelmistossa pysynyt musikaali niin Lontoossa kuin New Yorkissakin. Seuraavaksi hän tilasi ranskalaiselta kirjoittajaparilta Claude-Michel Schönberg ja Alain Boublil musikaalisovituksen heidän hyvin menestyneestä konseptialbumistaan "Les Misérables", joka perustui Victor Hugon romaaniin "Kurjat". Musikaali ei alkuun menestynyt kriitikkojen silmissä eikä lippukassalla, mutta siitä tuli kuitenkin vähitellen hyvin suosittu.


title: Cameron Mackintosh

text: Vuonna 1986 Mackintosh tuotti Andrew Lloyd Webberin musikaalin "The Phantom of the Opera", josta tuli edeltäjiäänkin suurempi menestys.


title: Cameron Mackintosh

text: Syyskuussa 1989 sai ensi-iltansa Claude-Michel Schönbergin ja Alain Boublilin "Miss Saigon", joka saavutti teatterihistorian suurimman ennakkomyynnin. Vuonna 1990 oli vuorossa Louis Jordanin musiikkiin perustuva "Five Guys Named Moe". Sen jälkeen Cameron Mackintosh on tuonut näyttämölle uutuusmusikaalien lisäksi uusintatuotantoja monista aiempien vuosikymmenien menestysmusikaaleista tai musiikkielokuvista. Näihin lukeutuvat "Oliver!" (2008), "My Fair Lady" ja "Hair".


title: Cameron Mackintosh

text: Vuonna 2014 Cameron Mackintosh hyväksyttiin ensimmäisenä brittituottajana American Theater Hall of Fameen.


title: Cameron Mackintosh

text: Mackintoshin yritysryhmä Delfont Mackintosh group omistaa monia lontoolaisteattereita, kuten Prince Edward Theatre, Prince of Wales Theatre, Novello Theatre, Queen's Theatre, Gielgud Theatre, Wyndham's Theatre ja Noël Coward Theatre.


title: Cameron Mackintosh

text: Mackintoshin elämänkumppani on australialaissyntyinen teatterivalokuvaaja Michael Le Poer Trench. Cameron Mackintoshin nuorempi veli Robert toimii myös tuottajana.


title: Mikko Eränen

text: Mikko Eränen (1910 - 20. kesäkuuta 1987) oli suomalainen toimittaja, kirjailija ja työväenliikkeen sekä Hämeen paikallishistorian tutkija.


title: Mikko Eränen

text: Eränen toimi Kansan Uutisten Etelä-Hämeen aluetoimittajana 1957-1975. Hän oli Hämeen taidetoimikunnan jäsenenä ja mukana työjaostossa 1977-1979 keskittyen kirjallisuuteen ja yleisen kulttuuripolitiikkaan.


title: Mikko Eränen

text: Eränen sai 1974 valtion tiedonjulkistamispalkinnon teoksestaan "Siitä huolimatta he elivät". Kirjassa hän kuvasi perinteisen maalaisyhteisön viimeisiä vaiheita ja työväenliikkeen nousua 1900-luvun alussa Hämeessä. Eränen kirjoitti myös Hämeen asutuksen varhaisvaiheista ja Hämeen härkätien syntyhistoriasta.


title: Lamatemppeli

text: Lamatemppeli () on buddhalaistemppeli Koillis-Pekingissä, Kiinassa. Lamatemppeli on lamalaisuuden päätemppeli Tiibetin ulkopuolella. Temppelin merkittävin aarre on yhdestä santelipuusta veistetty 26 metriä korkea (18 metriä maanpinnan yläpuolella ja kahdeksan metriä alapuolella) Maitreyabuddha-patsas.


title: Edvard Torniainen

text: Edvard Torniainen (30. joulukuuta 1886 – 29. joulukuuta 1953) oli suomalainen toimittaja ja kääntäjä.


title: Edvard Torniainen

text: Torniainen oli Suomen sisällissodan aikana Suomen kansanvaltuuskunnan lähettiläänä Pietarissa ja hän oli myös Työmies-lehden Venäjän osaston toimittajana.


title: Toyota Proace

text: Toyota Proace on Toyotan vuodesta 2012 lähtien valmistama pieni pakettiautomalli, joka korvasi Euroopan markkinoilla Toyota Hiacen. Auto on suunniteltu yhteistyössä PSA-konsernin kanssa, ja sitä valmistetaan Ranskan Valenciennesissa Sevel Nordin tehtaalla. Proacesta on pakettiauton lisäksi saatavana myös tila-autoversio.


title: Toyota Proace

text: Ensimmäisen sukupolven Proace esiteltiin vuonna 2012 sisarmallina Peugeot Expertille, Citroën Jumpylle ja Fiat Scudolle. Autoa valmistettiin kahdella koripituudella ja -korkeudella. Tavaratilaa on korimallista riippuen 5–7 kuutiometriä.


title: Toyota Proace

text: Vuonna 2012 testattu Fiat Scudo sai Euro NCAP -kolaritestistä tulokseksi kolme tähteä viidestä.


title: Toyota Proace

text: Moottoreina olivat PSA:n valmistamat 1,6- (90 hv) ja 2,0-litraiset (128/163 hv) dieselmoottorit. 1,6-litraisen yhteydessä on viisivaihteinen manuaalivaihteisto, 2,0-litraisessa kuusivaihteinen. 163-hevosvoimaiseen versioon sai myös halutessaan kuusiportaisen automaatin.


title: Toyota Proace

text: Perusmalli Lifen varusteluun kuului kaksi turvatyynyä, ABS-jarrut hätäjarruassistentilla, ESP, kauko-ohjattu keskuslukitus, LED-päiväajovalot, manuaali-ilmastointi, sumuvalot sekä ääni- ja lämpöeristetty ikkunallinen väliseinä.


title: Toyota Proace

text: Activessa oli lisäksi ikkunalliset takapariovet, Bluetooth-järjestelmä, USB-liitäntä ja mäkilähtöavustin (vain 2,0-litrainen manuaalivaihteisena).


title: Toyota Proace

text: Pikkubussimallin vakiovarustukseen kuului Activen lisäksi sivuturvatyynyt (yht. neljä turvatyynyä), automaattiset ajovalot, tuulilasinpyyhkijöiden sadetunnistin ja 1+1-erillisistuimet edessä.


title: Toyota Proace

text: Toisen sukupolven Proace julkistettiin joulukuun alussa 2015 yhdessä sisarmalliensa Citroën Spacetourerin ja Peugeot Travellerin kanssa. Mallin ensiesittely tapahtui keväällä 2016 Geneven autonäyttelyssä. Proacea valmistetaan kolmella eri koripituudella ja kahdella akselivälillä.


title: Toyota Proace

text: Vuoden 2015 Euro NCAP -kolaritestistä Proace sai tulokseksi täydet viisi tähteä.


title: Toyota Proace

text: Proace on saatavana joko 1,6- (95 hv) tai 2,0-litraisella (122/150/180 hv) dieselmoottorilla varustettuna. Suuritehoisimman moottorin yhteydessä on aina kuusiportainen automaattivaihteisto, muut on varustettu kuusivaihteisella manuaalilla.


title: María Élena Kyriákou

text: María Élena Kyriákou (, s. 11. tammikuuta 1984, Lárnaka, Kypros) on kyproksenkreikkalainen laulaja. Hänen uransa alkoi, kun hän voitti vuonna 2014 kreikkalisen The Voice of Greece" "-kykykilpailun. Voiton myötä Kyriákou sai levytyssopimuksen Universal Music Group -levy-yhtiön kanssa. Hän edusti Kreikkaa vuoden 2015 Eurovision laulukilpailussa kappaleella ”One Last Breath” ja sijoittui 19. sijalle. Hänellä on kolme lasta.


title: Billy Elliot (musikaali)

text: Billy Elliot ("Billy Elliot the Musical") on Elton Johnin säveltämä ja Lee Hallin kirjoittama musikaali, joka perustuu Hallin käsikirjoitukseen Stephen Daldryn elokuvaan "Billy Elliot" (2000). Tarina kertoo kuvitteellisen koillisenglantilaisen kaivoskaupungin äidittömästä Billystä, joka vaihtaa nyrkkeilyharjoitukset salaa balettitunneiksi isänsä tietämättä. Pojan kehitystarinan taustana on tulokseton Britannian kaivoslakko 1984–1985, johon kaivosmiesisä ja isoveli osallistuvat. Lee Hall on käyttänyt sekä elokuvakäsikirjoituksen että musikaalilibreton innoittajana A. J. Croninin vuonna 1935 julkaistua, kaivoslakosta kertovaa romaania "The Stars Look Down" (suom. "Kaivos ja kartano", Otava 1943), johon viitataan musikaalin ensimmäisessä laulunumerossa.


title: Billy Elliot (musikaali)

text: Musikaali kantaesitettiin Lontoossa vuonna 2005. Se sai yhdeksän Olivier-palkintoehdokkuutta, joista voitti neljä: paras uusi musikaali, paras äänisuunnittelu ja paras koreografia sekä Billyä tuolloin kolmoismiehityksenä esittäneille pojille (Liam Mower, James Lomas ja George Maguire) yhteinen parhaan näyttelijän palkinto. Musikaali sai myös London Evening Standard-, Critics’ Circle- ja Theatregoers’ Choice -palkinnon parhaana musikaalina. Alkuperäismiehityksellä musikaalin laulut levytettiin vuonna 2006 julkaistuksi albumiksi.


title: Billy Elliot (musikaali)

text: Kun kaivoslakon aikainen pääministeri Margaret Thatcher kuoli huhtikuussa 2013, Lontoon Victoria-teatteri antoi katsojien äänestää, pitäisikö hänen kuolemaansa toivova laulu siivota sen illan esityksestä pois. Vain muutama katsoja äänesti poiston puolesta, ja esitys kuultiin tuolloinkin kokonaisena.


title: Billy Elliot (musikaali)

text: New Yorkin Broadwayllä musikaali kantaesitettiin vuonna 2008, ja se voitti New York Drama Critics’ Circle -palkinnon, kymmenen Tony-palkintoa sekä kymmenen Drama Desk -palkintoa. Musikaali on tuotettu myös Australiassa (Sydney 2007, Melbourne 2008), vuonna 2010 Soulissa, vuonna 2014 Haagissa ja Oslossa sekä tammikuussa 2015 Kööpenhaminassa. Kiertävät amerikkalaistuotannot ovat esittäneet musikaalia eri puolilla Yhdysvaltoja ja Kanadaa sekä Brasilian São Paulossa.


title: Billy Elliot (musikaali)

text: Ruotsissa musikaalia on esitetty vuonna 2016 Malmössä ja vuonna 2017 Tukholman kaupunginteatterissa.


title: Billy Elliot (musikaali)

text: Musikaali on Suomessa tuotettu Helsingin Kaupunginteatteriin syksyllä 2015, Vaasan kaupunginteatteriin syksyllä 2017 ja Tampereen Työväen Teatteriin syksyllä 2018. Musikaalin on suomentanut Mikko Koivusalo.


title: Billy Elliot (musikaali)

text: Suomen-kantaesityksensä "Billy Elliot" sai 27. elokuuta 2015 Helsingin kaupunginteatterissa Markku Nenosen ohjaamana. Nenonen teki myös koreografian, ja kapellimestarina toimi Risto Kupiainen. Billyn roolia näyttelivät vuorotellen Lassi Hirvonen, Amos Brotherus ja Henrik Björklund.


title: Billy Elliot (musikaali)

text: Tampereella Billy Elliot tuli ensi-iltaan 18. lokakuuta 2018, ohjaajana Samuel Harjanne. Esityksen koreografian on suunnitellut Jari Saarelainen, ja kapellimestareina toimivat Joonas Mikkilä sekä Tony Sikström. Tuotanto on TTT:n suurin musikaalituotanto tällä vuosituhannella.


title: Elias Anttila

text: Elias Anttila (11. huhtikuuta 1915 Kojonmaa, Loimaa - 1996) oli suomalainen itseoppinut kuvanveistäjä.


title: Elias Anttila

text: Kojonmaan Anttilan torpassa syntyneen Elias Anttilan vanhemmat olivat Juho Kustaa Myllymäki ja Iida Pauliina o.s. Suvitie. Perhe otti sukunimekseen Anttila torppansa mukaan. Elias oli 9-lapsisen perheen nuorin. Hänen äitinsä kuoli 1918 espanjantautiin. Elias oppi lukemaan jo kotona ja harrasti muun muassa savipatsaiden muotoilua. Hän ei lahjoistaan huolimatta päässyt jatkamaan opintojaan oppikoulussa tai taidealan oppilaitoksissa.


title: Elias Anttila

text: Elias Anttila oli aluksi työssä kotitilallaan ja toimi sitten ankkurintekijänä Ferrarian tehtailla. Pääosan elämästään yli 30 vuotta hän oli öljy-yhtiö Shellin palveluksessa Loimaalla alkaen vuodesta 1937. Sotavuosina Anttila oli komennettuna Rovaniemellä Shellin huoltoasemalla ja hän loukkasi täällä selkänsä onnettomuudessa niin pahoin että joutui pitämään siitä lähtien hankalia tukiliivejä.


title: Elias Anttila

text: Anttila käytti realistisissa näköisveistoksissaan aiheina usein eläimiä kuten ilvestä, metsoa ja karhua. Hän sai 1960-luvulla oman ateljeen Kojonmaan ulkorakennukseen. Anttila teki muistomerkkejä tilaustyönä pääasiassa Loimaan seudulle mutta myös muualle Suomeen. Hän teki myös mitaleja ja harrasti runonlausuntaa. Anttila itse piti päätyönään pronssiveistosta "Onkipoika", joka oli ensimmäinen Loimaalle hankittu varsinainen julkinen taideteos. Se paljastettiin 5. heinäkuuta 1962.


title: Elias Anttila

text: Anttila oli 1948 perustetun "Loimaan taiteenystävien" perustajajäseniä ja "Loimaan Taideseuran" kunniajäsen.


title: SsangYong Chairman

text: SsangYong Chairman on ylellinen sedan, jota valmistaa eteläkorealainen autovalmistaja SsangYong. Autosta valmistetaan myös pidenntettyä versiota.


title: SsangYong Chairman

text: Vuonna 2008 esiteltiin uusi Chairman, jota alettiin markkinoida Chairman W -nimisenä. Chairman H poistui mallistosta 2014. Automallia ei myydä Eurooppassa.


title: SsangYong Chairman

text: SsangYong uudelleennimitti alkuperäisen (2003-2008) Chairman-mallinsa Chairman H -nimiseksi. Automalli myi erittäin huonosti Korean ulkopuolella ja vuonna 2014 SsangYong ei enää näyttänyt mallia nettisivuillaan. Mallin tuotanto oli päättynyt. Vuonna 2011 SsangYong oli muotoillu täysin uuden keulan autoon. Automallia myytiin Etelä-Koreassa 1 718 kappaletta vuonna 2014. Malli perustui Mercedes-Benz E-sarjaan.


title: SsangYong Chairman

text: Chairman W on SsangYongin uusin versio Chairman-mallista. Autossa on 5-litrainen V8-moottori ja Mercedes-Benz 7G-Tronic -automaattivaihteisto. Kirjain 'W' tulee sanasta 'World Class'. Chairman W:ssä on piirteitä SsangYong WZ -konseptiautosta.


title: SsangYong Chairman

text: Autosta valmistetaan myös pidennettyä versiota. Takana matkustaville on oma Chryslerin käyttämä viihdejärjestelmä.


title: SsangYong Chairman

text: Kiinassa myydään myös lisenssillä valmistettua Roewe 850 -autoa.


title: Uintatheriidae

text: Uintatheriidae on sukupuuttoon kuollut nisäkkäiden heimo, joka sisälsi suuria kasveja syöneitä eläimiä. Uintatheerit kuuluvat lahkoon Dinocerata, yhteen useista sukupuutton kuolleiden kaviokyntisten nisäkkäiden lahkoista, jotka joskus on yhdistetty lahkoon Condylarthra.


title: Uintatheriidae

text: Heimoon kuuluneet eläimet muistuttivat sarvikuonoja. Ne elivät paleoseenikaudelta oligoseenikaudelle noin 55–35 miljoonaa vuotta sitten. Ne olivat aikansa kookkaimpia eläimiä, suurilla, paksuilla jaloilla, jättimäisillä luilla, ja pienillä aivoilla. Useilla lajeilla tyypillisin piirre oli kuitenkin kirahvin sarvia muistuttaneet sarvet ja sapelimaiset kulmahampaat. Heimoon kuuluvia sukuja olivat "Uintatherium" ja "Eobasileus". Lopulta vielä suuremmat laiduntavat eläimet brontotheerit korvasivat ne.


title: Mr. Vain

text: Mr. Vain on saksalaisen eurodance-yhtye Culture Beatin kappale. Sen julkaisi BMG Rights Management yhtyeen Serenity-debyyttistudioalbumin johdantosinglenä 16. huhtikuuta 1993. Kappale oli kansainvälisesti kaupallinen menestys. Se saavutti singlelistan ensimmäisen sijan Australiassa, Itävallassa, Saksassa, Irlannissa, Italiassa, Alankomaissa, Norjassa, Sveitsissä ja Isossa-Britanniassa. Niiden lisäksi vietti yhteensä kymmenen viikkoa Kanadan RPM Dance Chartin kärjessä.


title: Jussi Kuoppala (toiminnanjohtaja)

text: Jussi Vilho Kuoppala (19. tammikuuta 1911 Ylistaro – 14. syyskuuta 1993 Helsinki) oli suomalainen teologian tohtori, päätoimittaja ja Herättäjä-yhdistyksen toiminnanjohtaja.


title: Jussi Kuoppala (toiminnanjohtaja)

text: Kuoppalan vanhemmat olivat talousneuvos Juho Kuoppala ja Matilda Hirvilammi. Hän pääsi ylioppilaaksi 1928 ja hänet vihittiin papiksi 1934. Kuoppala valmistui vielä filosofian kandidaatiksi 1940, teologian kandidaatiksi ja lisensiaatiksi 1953 sekä teologian tohtoriksi 1963.


title: Jussi Kuoppala (toiminnanjohtaja)

text: Kuoppala oli Helsingin pikkukirkkoyhdistyksen apulaissihteerinä 1938–1945, Agricola-seuran sihteerinä 1945 sekä Herättäjä-yhdistyksessä matkapappina 1951–1953 ja toiminnanjohtajana 1954–1974. Hän oli Hengellisen Kuukauslehden toimitussihteerinä 1947–1958 ja päätoimittajana 1958–1974. Kuoppala oli valitsijamiehenä vuoden 1950 presidentinvaaleissa ja hän oli Akateemisen Karjalaseuran 1. varapuheenjohtaja 1937–1938, Agricola-seuran johtokunnan jäsen 1946–1954 sekä Suomen lähetysseuran johtokunnan jäsen 1955–1967.


title: Peukalolammi

text: Peukalolammi on Kanta-Hämeessä Tammelassa oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Peukalolammi

text: Järven pinta-ala on 4,1 hehtaaria ja sen pituus on 350 metriä ja leveys 200 metriä. Siihen laskee viisi suo- ja metsäojaa. Järven luusua sijaitsee järven pohjoisrannalla, josta saa alkuunsa 600 metriä pitkä ja suoraksi kaivettu Peukalolamminoja, joka laskee Kaksvetiseen.


title: Peukalolammi

text: Järven rantaviiva on 0,91 kilometriä pitkä ja sen ranta on pääosin soista metsämaata, mutta kaakkoiskulmalla on moreenipohjaista metsämaastoa. Rannoille on rakennettu vuokrakämppä ja laavu, joille johtaa metsätie järven itärannan kautta.


title: Peukalolammi

text: Järvi on humuspitoinen ja ruskeavetinen suojärvi. Se on luonnonsuojelullisesti arvokas, mutta se luetaan 2. luokkaan kuuluvaksi eli järvessä näkyy ihmistoiminnan muutoksia.


title: Peukalolammi

text: Järvi sisältyy Liesjärven kansallispuistoon, jossa voi tutustua etelä-suomalaisiin metsätyyppeihin. Kansallispuistossa on useita patikkareittejä, joista yksi risteilee Peukalolammin ympäristössä. Järven etelärannan läheisyydessä on vuokramökki, jonka voi vuokrata yöpymiseen , jossa on käytettävissä myös käymälä. Järven itärannalla tien takana on yöpumiseen tarkoitettu laavu, nuotiopaikka ja käymälä. Aivan järven itäkärjessä ojan kohdalla ja pohjoisrannalla luusuan kohdalla on retkipöydät päiväretken eväiden syömistä varten.


title: Peukalolammi

text: Vuoden 1855−1856 Kalmbergin kartastossa järven nimi kirjoitettiin "Peukalolampi" ja vuoden 1884 Senaatin kartastossa "Paukolampi".


title: Tittilammi

text: Tittilammi on Kanta-Hämeessä Tammelassa oleva lampi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Tittilammi

text: Lampi sijaitsee suon keskellä ja sen halkaisija on 40 metriä eli pinta-ala on 0,1 hehtaaria. Lammen rannan ympäristö on avosuota ja siihen on kaivettu muutama suo-oja. Yksi ojista virtaa Kaksvetiseen.


title: Tittilammi


title: Tittilammi

text: Järvi sisältyy Liesjärven kansallispuistoon, jossa voi tutustua etelä-suomalaisiin metsätyyppeihin. Kansallispuistossa on useita patikkareittejä, joista yksi risteilee Tittalamminympäristössä muttei käy lammella.


title: Tittilammi

text: Lampi näkyy jo vuoden 1884 Senaatin kartastossa, mutta sille ei ole merkitty nimeä.


title: Bonjour Madame

text: Bonjour Madame (Suomeksi: "Hei rouva") on saksalaisartisti Lolita Jolien kappale. Sen julkaisi Planet Punk Music artistin uran viidentenä singlenä 20. maaliskuuta 2015. Yksi kappaleen remixversioista julkaistiin "Future Trance, Vol. 71"-kokoelma-albumilla. Kappaleelle on tehty myös musiikkivideo, joka julkaistiin 19. maaliskuuta 2015. Videolla nähdään kohtauksia, joissa pääesiintyjä laulaa ja kävelee kuntosalin juoksumatolla. Näiden välissä näkyy puolestaan kohtauksia kappaleen tahdissa tanssiliikkeitä tekevistä kuntoilijoista. Toisin kuin artistin uran ensimmäisin single, "Bonjour Madame" ei onnistunut pääsemään listoille.


title: Jussi Kuoppala

text: Jussi Kuoppala -nimisiä henkilöitä ovat:


title: Kalikoteerit

text: Kalikoteerit (Chalicotheriidae) on sukupuuttoon kuollut kavioeläinten lahkoon kuuluva heimo. Toisin kuin muilla kavioeläimillä, kalikoteereillä oli oikeiden kavioiden sijasta suuret kynnet. Ne söivät todennäköisesti puiden ja pensaiden lehtiä. Kalikoteerejä esiintyi eoseenilta aina pleistoseenille asti, mutta ryhmästä tuli merkittävä vasta neogeenikaudella. Laajimmillaan niitä esiintyi koko Lauraasian mantereella, vaikkeivät ne muodostaneetkaan tärkeää osaa ekosysteemissä. Heimoon kuuluvia sukuja olivat "Chalicotherium", "Kalimantsia", "Moropus ja Tylocephalonyx".


title: Kalikoteerit

text: Kladogrammi alla Holbrook, L.T. ja J. LaPergola (2011) mukaan osoittaa ryhmän aseman kavioeläinten sukupuussa.


title: Albert Axell

text: Albert Axell (s. 1942 New England, Yhdysvallat) on yhdysvaltalainen toimittaja-kirjailija, jonka kirjojen aihepiiri on historia, erityisesti toisen maailmansodan Saksan itärintaman tapahtumat. Hän opiskellut Wisconsinin yliopistossa historiaa, filosofiaa ja taloustieteitä ja työskennellyt toimittajana Yhdysvalloissa, Japanissa, josta hän kirjoitti muun muassa The Economistiin, Moskovassa ja asui myöhemmin Suomessa. Hänen kirjoistaan on suomennettu kaksi, "Stalin sodanjohtajana" ja "Kamikaze : Japanin itsemurhalentäjät", joista jälkimmäistä pidetään arvosteluissa heikkona. Erkki Tuomioja arvioi hänen marsalkka Georgi Žukovista kirjoittamansa kirjan "Marshall Zhukov, The Man Who Beat Hitler" kiiltokuva sankarimarsalkasta, jonka päälähde on marsalkan omat muistelmat. Tuomioja nimittää arvoselussaan Žukovia Axellin päämieheksi. Tosin Geoffrey Roberts kiittää Axellia oman Žukov-elämäkertansa esipuheessa, mutta hänkin huomauttaa kuitenkin liiallisesta luottamuksesta Žukovin omiin muistelmiin.


title: I’m an Albatraoz

text: I’m an Albatraoz on ruotsalaisen DJ, laulaja, lauluntekijä ja tuottaja AronChupan kappale, joka sisältää Nora Ekbergin esittämiä sanoja. Kappale on myynyt kaksinkertaista platinaa Ruotsissa sekä platinaa Uudessa-Seelannissa, Italiassa ja Tanskassa. Ruotsalaislaulaja sekä AronChupan sisar Nora Ekberg esittävät kappaleen sanat.


title: Dan Howell

text: Daniel James "Dan" Howell (s. 11. kesäkuuta 1991) on brittiläinen videobloggaaja ja radiojuontaja. Hänet tunnetaan erityisesti YouTube-kanavasta "Daniel Howell", jolla on yli 6 miljoonaa tilaajaa. Vuosina 2013-2016 hän juonsi BBC Radio 1 -kanavalla yhdessä hyvän ystävänsä Phil Lesterin kanssa.


title: Dan Howell

text: Howell syntyi ja kasvoi Wokinghamissa, Berkshiressä. Ennen YouTube-uran aloittamista hän työskenteli yrityksissä Focus DIY ja Asda. Myöhemmin Howell opiskeli Manchesterin yliopistossa, mutta keskeytti opintonsa keskittyäkseen YouTube-kanavaansa. Nykyisin Howell asuu yhdessä Phil Lesterin kanssa Lontoossa. Howell oli alun perin Phil Lesterin fani. He tutustuivat internetin kautta ja tapasivat myöhemmin 19 lokakuuta 2009 ja kuvasivat ensimmäisen videonsa yhdessä.


title: Dan Howell

text: Howell latasi ensimmäisen YouTube-videonsa nimeltään "HELLO INTERNET" () vuonna 2009. Nykyisin hänen kanavallaan on yli 6 miljoonaa tilaajaa ja yli 600 miljoonaa näyttökertaa. Yleensä hän kertoo niillä omasta elämästään. Howellin muita kanavia ovat "danisnotinteresting" ja "DanAndPhilGAMES" sekä "DanAndPhilCRAFTS", ensimmäinen mainituista kanavista on hänen sivukanavansa, toinen taas puolestaan pelikanava, jota hän ylläpitää yhdessä Lesterin kanssa. Kolmas kanava - "DanAndPhilCRAFTS" - on aprillipila, jonka takia kanavalla on vain kolme videota. Ensimmäisellä videolla he tekevät paperisia lumihiutaleita, toisella glitterinaamat ("Glitterfaces)" ja kolmannella he tekevät perunaleimaisimet"." Lesterin ja Howellin fanikuntaa kutsutaan Phandomiksi.


title: Dan Howell

text: Vuonna 2015 julkaistiin Phil Lesterin ja Dan Howellin kirjoittama omaelämäkerrallinen kirja "The Amazing Book Is Not On Fire" (kombinaatio hänen ja Philin Youtube-kanavistaan ja book-sanasta). Kirja kertoo heidän yhteisestä YouTube-urastaan ja sen hyvistä ja huonoista puolista. Vuonna 2015-2016 Dan ja Phil pitivät kiertueen "The Amazing Tour Is Not On Fire", jonka aikana he kävivät Iso-Britanniassa, Amerikassa, Australiassa ja Euroopassa (Dublinissa, Berliinissä ja Tukholmassa). 5. lokakuuta 2016 YouTube Rediin ilmestyi kaksi elokuvaa heidän kiertueestaan, Toisessa elokuvassa - "The Amazing Tour Is Not On Fire -" on heidän koko lavaesityksensä ja toinen elokuva - "Dan and Phil's Story of TATINOF -" on dokumentti kiertueesta.


title: Salon urheilupuisto

text: Salon urheilupuisto on lähellä Salon keskustaa sijaitseva noin sadan hehtaarin alue, jossa on monenlaisia liikuntapalveluja. Salon urheilupuistossa on seuraavia palveluja:


title: Phil Lester

text: Philip Michael ”Phil” Lester (s. 30. tammikuuta 1987 Rawtensall) on brittiläinen videobloggaaja ja radiojuontaja. Hänet tunnetaan YouTube-kanavasta "AmazingPhil", jolla on yli 4,2 miljoonaa tilaajaa. Hän juonsi vuosina 2013–2016 BBC Radio 1 -kanavaa yhdessä Dan Howellin kanssa.


title: Phil Lester

text: Lester syntyi Rossendalessa, Lancashiressa. Hänellä on veli nimeltä Martyn, joka on häntä kaksi vuotta vanhempi. Lester suoritti tutkinnon englannin kielessä ja kielitieteessä vuonna 2008 ja vuonna 2009 jatkotutkinnon Teatteri-, elokuva- ja televisiolaitoksella Yorkin yliopistossa. Tällä hetkellä hän asuu Lontoossa Dan Howellin kanssa, jonka kanssa hän muutti vuonna 2011 heidän ensimmäiseen yhteiseen asuntoonsa Manchesteriin. Vuonna 2012 he muuttivat yhdessä Lontooseen. Vuonna 2017 he muuttivat suurempaan asuntoon Lontoossa. Dan Howell ja Phil Lester tapasivat toisensa internetin kautta huomattuaan jakavansa paljon samoja kiinnostuksenkohteita. Ensimmäisen yhteisen videonsa "Phil Is Not On Fire" he tekivät vuonna 2009, samana vuonna kun he tapasivat ensimmäistä kertaa. Phil Is Not On Fire (jota kutsutaan nimellä PINOF) oli joka vuonna julkaistava video-sarja, jossa Lester ja Howell vastasivat katsojien erikoisiin kysymyksiin. PINOF-perinteeseen kuului Sharpie-tussilla tehdyt kissanviikset. Vuonna 2018 joulukuussa julkaistiin kymmenes Phil Is Not On Fire -video, joka jäi viimeiseksi. PINOF:in lopettamisesta ilmoitettiin livestriimissä.


title: Phil Lester

text: 19-vuotiaana Lester julkaisi ensimmäisen YouTube-videonsa, nimeltä ”Phil's Video Blog - 27th March 2006”. Hänen kanavallaan on yli 250 videota, joilla on yhteensä yli 566 miljoonaa näyttökertaa. Videoissaan Lester kertoo useimmiten elämästään ja hänelle sattuneista oudoista tai vähemmän oudoista tapahtumista. Tämän lisäksi hän nykyään tekee myös leipomis- ja mukbang-videoita yhdessä Howellin kanssa. Muita Lesterin kanavia ovat "LessAmazingPhil" (yli 1,2 miljoonaa tilaajaa) ja "DanAndPhilGames" (yli 3,1 miljoonaa tilaajaa). "LessAmazingPhil" on hänen sivukanavansa, ja "DanAndPhilGames" hänen ja Daniel Howellin yhdessä ylläpitämä pelikanava.


title: Phil Lester

text: Vuonna 2007 Lester nähtiin brittiläisessä visailuohjelmassa ”The Weakest Link”.


title: Phil Lester

text: Vuonna 2011 Lester voitti Guinness World Record -palkinnon nopeimmasta kolikoiden pinoamisesta (25 kolikkoa toistensa päälle 31,617 sekunnissa).


title: Phil Lester

text: Lester on voittanut useita palkintoja muun muassa vuonna 2013 Sony Awardseissa yhdessä Howellin kanssa ”Golden Headphones” -palkinnon ja British Online Creator Awardeissa vuonna 2016 ”Creator of the year” -palkinnon.


title: Phil Lester

text: He juonsivat Brit Awardseja yhdessä Howellin kanssa vuosina 2014-2016.


title: Phil Lester

text: Lokakuussa 2015 ilmestyi Phil Lesterin ja Dan Howellin kirjoittama omaelämäkerrallinen kirja "The Amazing Book Is Not On Fire" (kombinaatio hänen ja Danin YouTube-kanaviensa nimistä ja book-sanasta). Kirja kertoo heidän yhteisestä taipaleestaan YouTube-uralla sekä muista seikkailuista joita he ovat yhdessä kokeneet. Marraskuussa 2016 he julkaisivat toisen kirjansa "Dan and Phil Go Outside," josta tuli #1 New York Times Bestseller.


title: Phil Lester

text: Vuonna 2015 Dan ja Phil julkaisivat ”7 Second Challenge” -mobiilipelin. Lisäksi he ovat julkaisseet vuonna 2017 he julkaisivat myös oman ”Truth Bombs”-lautapelinsä.


title: Phil Lester

text: Dan ja Phil ovat tehneet kaksi maailmankiertuetta: Ensimmäinen syksyllä 2016 nimeltä ”The Amazing Tour Is Not On Fire” (kutsutaan myös nimellä TATINOF), jonka aikana he kävivät muun muassa Yhdysvalloissa, Australiassa ja Ruotsissa. Toinen kesällä 2018 nimeltä "Interactive Introverts," jonka aikana he esiintyivät 80 kertaa ja kävivät 18 eri maassa. Kesäkuun 13. päivänä 2018 "Interactive Introverts" oli myös Suomessa. Joulukuussa 2018 julkaistiin "Interactive Introverts" -elokuva. Dan ja Phil järjestivät "Interactive Introverts" -elokuvan ensi-illan São Paulossa, Brasiliassa 28. marraskuuta 2018, jonne he itse tulivat paikalle.


title: Phil Lester

text: Phil on hyviä ystäviä tubettajien Louise Pentlandin, Catherine Valdesin ja PJ Liguorin kanssa, jotka ovat esiintyneet hänen videoissaan useita kertoja.


title: Willow Shields

text: Willow Shields (s. 1. kesäkuuta 2000) on yhdysvaltalainen näyttelijä. Hänet tunnetaan parhaiten Primrose Everdeenin roolista "Nälkäpeli"-elokuvasarjassa.


title: Willow Shields

text: Vuonna 2015 hän osallistui yhdysvaltalaiseen "Dancing with the Stars" -ohjelmaan ja oli 14-vuotiaana nuorin kilpailija ohjelman historiassa.


title: Willow Shields

text: Willow esiintyy ensimmäistä kertaa pääroolissa elokuvassa "Into The Rainbow," joka saa ensi-iltansa Amerikassa ja Kiinassa Marraskuussa 2016. Muista ensi-illoista ei ole vielä tietoa.


title: Rånäsin linna

text: Rånäsin linna on Ruotsissa Norrtäljen kunnassa sijaitseva rakennus. Linna rakennettiin hovimarsalkka A. D. Reuterskiöldiä varten ja se valmistui vuonna 1844, jolloin vanha säteritila purettiin. Rakennuksen on suunnitellut arkkitehti P. A. Nyström. Tyylisuunnaltaan linna edustaa myöhäisempireä ja siihen on vaikuttanut italialainen arkkitehtuuri.


title: Major League Baseball -kausi 2015

text: Major League Baseball kausi 2015 on Major League Baseballin kausi, joka alkoi 5. huhtikuuta. Kauden ensimmäisen ottelun pelasivat St. Louis Cardinals ja Chicago Cubs Wrigley Fieldillä, Chicagossa. Runkosarja päättyi 4. lokakuuta.


title: Major League Baseball -kausi 2015

text: MLB:n 86. All stars -ottelu pelattiin 14. heinäkuuta Cincinnatissa, Ohiossa. Ottelussa ratkesi kotietu kauden World Series -ottelusarjassa. American League voitti ottelun juoksuin 6–3. Ottelun arvokkaimmaksi pelaajaksi valittiin Los Angeles Angelsin Mike Trout.


title: Major League Baseball -kausi 2015

text: Kausi päättyi 1. marraskuuta, kun Kansas City Royals savutti neljännen voittonsa New York Metsistä World Seriesissä.


title: Major League Baseball -kausi 2015

text: Kausi oli Rob Manfredin ensimmäinen Baseball komissaarina.


title: Major League Baseball -kausi 2015

text: Joukkueet kohtaavat kunkin divisioonavastustajansa 19 kertaa, yhteensä 76 ottelua. Lisäksi kukin joukkue pelaa 6-7 ottelua jokaista oman liigansa toisen divisioonan joukkuetta vastaan. Näistä kertyy 66 ottelua. Loput 20 ottelua muodostuvat ns. interleague -otteluista toisen liigan joukkueita vastaan.


title: Major League Baseball -kausi 2015

text: Koska divisioonaparit, joista nämä interleague -ottelut muodostettiin olivat tällä kertaa: AL East vs. NL East, AL Central vs. NL Central ja AL West vs. NL West, sisältyvät myös ns. "paikallisvastustajat" näihin. Joukkue kohtaa paikallisvastustajansa kahdessa kolmen ottelun sarjassa (toinen kotona - toinen vieraissa), kaksi muuta vastustajaa kohdataan kahdessa kahden ottelun sarjassa (kotona ja vieraissa) ja edelleen kaksi muuta vastustajaa kohdataan yhdessä kolmen ottelun sarjassa (toinen kohdataan kotona, toinen vieraissa).


title: Major League Baseball -kausi 2015

text: Runkosarjan viimeisen kierroksen ottelut aloitetaan samaan aikaan kello 15.00 (Eastern Time).


title: Major League Baseball -kausi 2015

text: Liigan välieriin (Division Series) selviytyvät suoraan divisiooniensa parhaat joukkueet (järjestys määräytyy Kassan perusteella, K = voitot-tappiot). Muista joukkueista kummankin liigan kaksi parasta pelaavat kerrasta poikki -menetelmällä pudotusottelut (wild card game), joiden voittajat pääsivät mukaan välieriin. Divisioonan voitosta pelataan lisäottelu kahden parhaan ollessa tasatilanteessa. Samoin pääsystä villin kortin -otteluun voidaan joutua lisäotteluun.


title: Major League Baseball -kausi 2015

text: Division Series'issa divisioonavoittajista paras kohtaa villin kortin ottelun voittajan, joka nykyisin voi olla myös samasta divisioonasta. Kaksi muuta divisioonavoittajaa pelaavat keskenään. Ottelut aloitetaan runkosarjassa paremmin menestyneen kotikentällä kahdella ottelulla, jonka jälkeen ottelut 3 ja tarvittaessa 4 pelataan heikommin menestyneen kotona. Mikäli tarvitaan viides ottelu, se pelataan jälleen paremman kotikentällä. Ottelupareissa ensiksi kolme voittoa saavuttanut joukkue etenee liigan mestaruusottelusarjaan (League Championship Series).


title: Major League Baseball -kausi 2015

text: Liigan mestaruus ratkeaa paras seitsemästä -systeemillä, eli ensiksi neljä voittoa saavuttanut joukkue saavuttaa liigan mestaruuden ja osallistuu World Seriesiin toisen liigan voittajaa vastaan. Ottelut aloitetaan kahdella pelillä paremmin sijoittuneen kotikentällä (sijoitus divisioonassa ratkaisee ensisijaisesti, sitten kassa). Tarvittaessa kolme seuraavaa pelataan heikomman kotona ja kaksi viimeistä jälleen paremman joukkueen kotikentällä.


title: Major League Baseball -kausi 2015

text: World Series pelataan samalla kaavalla kuin League Championship Series. Kotietu on sen liigan mestarilla, joka kyseisellä kaudella voittaa All stars -ottelun - tällä kaudella AL. Kuten interleague -otteluissa, myös World Seriesissä, designated hitter -sääntöä käytetään otteluissa, joissa American Leaguen joukkue on kotijoukkueena.


title: Major League Baseball -kausi 2015

text: Wild card games:


title: Kupittaanlammi

text: Kupittaanlammi on Kanta-Hämeessä Tammelassa oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Kupittaanlammi

text: Järven pinta-ala on 0,99 hehtaaria ja sen pituus on 150 metriä ja leveys 100 metriä. Siihen laskee Kupittaansuolta viisi suo-ojaa, joista yksi on Kaksivetisenoja, joka tuo Kaksivetisen, Peukalolammin ja Tittilammin vedet. Järven luusua sijaitsee järven koillisrannalla, josta saa alkuunsa 2,7 kilometriä pitkä laskuoja, joka yhtyy Koivistonojaan juuri ennen laskemistaan Turpoonjokeen. Järven rantaviiva on 0,41 kilometriä pitkä ja sen ranta on suota, joille ei ole rakennettu eikä sinne johda teitä.


title: Kupittaanlammi

text: Vuoden 1884 Senaatin kartastossa järven nimenä luki "Kupittalampi".


title: Porraslammi (Tammela)

text: Porraslammi on Kanta-Hämeessä Tammelassa oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.


title: Porraslammi (Tammela)

text: Järven pinta-ala on 5,2 hehtaaria ja sen pituus on 350 metriä ja leveys 250 metriä. Siihen laskee yksitoista suo-ojaa. Järven luusua sijaitsee järven xxrannalla, josta saa alkuunsa 3,6 kilometriä pitkä laskuoja, joka alkaa Porraslamminojana, virtaa Vaiviansuon läpi muuttuen Koivistonojaksi ja yhtyy lopuksi Turpoonjokeen.


title: Porraslammi (Tammela)

text: Järven rantaviiva on 1,0 kilometriä pitkä ja sen ranta on suota, jota ympäröi moreenipohjainen metsämaasto. Suo kuuluu Porraslamminsuohon, jossa on toinenkin lähes umpeen kasvanut pikkulampi. Suo on tiheään ojitettu ja lammet on ojalla yhdistettyjä toisiinsa. Rannat ovat rakentamattomia ja lammen lounaispuolelta sitä ohittaa metsäautotie, jonne pääsee Portaalta yhdystieltä 2824.


title: Porraslammi (Tammela)

text: Vuoden 1884 Senaatin kartastossa järven nimenä luki "Porraslampi" ja sen laskuoja Porraslamminoja katosi Vaiviansuolle ilman jatkoa.


title: Anja Tolin

text: Anja Tolin o.s. "Turpeinen" (25. maaliskuuta 1918 – 26. helmikuuta 2015) oli suomalainen lausuntataiteilija ja taidemaalari.


title: Anja Tolin

text: Hänen lausumansa Aleksis Kiven runo ”Suomenmaa” on julkaistu äänilevyllä. Hän on esittänyt piispatarta MTV:n tuottamassa näytelmässä "Hengenmies".


title: Anja Tolin

text: Anja Tolinin poika on taidemaalari Kimmo Tolin ja pojanpoika graffititaiteilija Jani Tolin.


title: Milla Ollikainen

text: Milla Ollikainen (s. 1974 Haapajärvi) on suomalainen kirjailija. Hän opiskeli toimittajaksi Jyväskylän yliopistossa. Ollikainen voitti Like Kustannuksen ja Suomen dekkariseuran Rikos kannattaa -kirjoituskilpailun 2012. Ollikainen on asunut vuosina 2001−2012 Kolarissa, jossa hän työskenteli "Luoteis-Lappi"-lehden päätoimittajana. Hänen esikoisteoksensa "Veripailakat" (2013) samoin kuin seuraava, "Vesiraukka" (2014), on dekkari, ja niiden tapahtumat sijoittuvat Ylläkselle.


title: Milla Ollikainen

text: Ollikaisen puoliso on kirjailija Aki Ollikainen, ja heillä on kaksi lasta. He asuivat Sammatissa Eeva Joenpellon kirjailijakodissa toukokuun loppuun vuonna 2015.


title: Aminaalit

text: Aminaalit eli aminoasetaalit tai geminaaliset diamiinit ovat orgaanisia yhdisteitä, joiden rakenteessa samaan hiiliatomiin on sitoutunut kaksi aminoryhmää eli ne ovat asetaalien typpianalogeja. Aminaalien rakennetta voidaan kuvata yleisellä kaavalla RC(NR), missä R merkitsee hiilivetyryhmää. Aminaalien rakenne esiintyy useissa alkaloideissa.


title: Aminaalit

text: Aminaalit ovat suhteellisen pysyviä yhdisteitä. Happamissa vesiliuoksissa ne kuitenkin helposti hydrolysoituvat aldehydieksi tai ketoneiksi ja amiineiksi. Rengasrakenteiset aminaalit ovat avoketjuisia yhdisteitä stabiilimpia. Mikäli aminaaliryhmän viereiseen hiileen on sitoutunut vetyatomi hajoaa aminaali helposti kuumennettaessa muodostaen enamiinin.


title: Aminaalit

text: Tavanomaisin tapa valmistaa symmetrisiä aminaaleja eli aminaaleja, joissa kumpaankin typpiatomiin sitoutuneet alkyyli- tai aryyliryhmät ovat samanlaisia, on aldehydin tai ketonin reaktio sekundäärisen amiinin kanssa. Mikäli amiinissa on aminoryhmän viereiseen hiileen sitoutuneena vetyatomi, muodostuu reaktiossa helposti enamiineja. Aminaalin muodostuksen ensimmäisessä vaiheessa nukleofiilinen amiini reagoi elektrofiilisen karbonyyliyhdisteen kanssa muodostaen hemiaminaalin. Hemiaminaalista eliminoituu vettä, jolloin muodostuu elektrofiilinen iminiumioni. Toinen amiinimolekyyli reagoi iminiumionin kanssa muodostaen aminaalin.


title: Aminaalit

text: Muita yleisesti käytettyjä tapoja symmetristen aminaalien valmistukseen ovat aromaattisten aldehydien ja silyloitujen amiinien välinen reaktio sekä geminaalisten dihalogeeniyhdisteiden kuten dikloorimetaanin tai bis(kloorimetyyli)eetterin ja amiinin välinen reaktio. Tyypillisin tapa valmistaa asymmetrisiä aminaaleja, joissa aminoryhmien hiilivetysubstituentit ovat erilaiset, on amiinien reaktio iminiumsuolojen kanssa.


title: A-Mán temppeli

text: A-Mán temppeli on 1400-luvulla rakennettu temppeli Kiinassa, Macaon erityishallintoalueella. Temppeli on rakennettu taolaiselle meren ja merenkulkijoiden jumalalle, joka tunnettiin nimellä "A-Má" tai "Mazu". Temppeli on myös antanut Macaolle nimensä. Portugalilaiset tekivät Macaosta siirtomaansa 1500-luvulla, ja heidän suussaan nimeksi vakiintui Macao.


title: A-Mán temppeli

text: Temppelialue koostuu eri paviljongeista, joissa palvottiin merenjumalaa. Temppelissä yhdistyy taolaisuuden, buddhalaisuuden ja kungfutselaisuuden, sekä useiden kansanuskojen elementtejä. Temppelin sisäänkäynnin edustalla on puinen džonkin kuva, joka viittaa taruun jossa A-Má nousi maihin taifuunin riepottelemalta mereltä.